qundao/data-zh-poetry huggingface dataset:
东海波恬
作者：洪泮洙
朝代：明
体裁：七言律诗

海色连天鼓艳阳，沧洲路杳古仙乡。光摇珠浦波添锦，綵结蜃楼气致祥。铜柱当年丛薏苡，垂纶此日待鹰扬。应知咫尺蓬莱地，长看澄清此一方。
钱塘怀古
作者：洪烝
朝代：明
体裁：七言律诗

山灵曾见紫宸朝，蔓草铜驼久寂寥。崖海星沉王气尽，鼎湖龙去跸声遥。英雄出塞魂犹壮，臣妾和戎恨未消。城郭不殊风物异，六陵鸦树送寒潮。
银瓶井
作者：洪玿
朝代：明
体裁：古风

芙蓉灼灼摧严霜，碧梧风落满银床。辘轳声转汲寒水，孝烈芳徽万古扬。岳王血染圜扉草，深闺上书痛不早。银瓶相抱入井中，幽恨绵绵天地槁。千尺之井一尺瓶，瓶中浸水何泠泠。红泪中凝玛瑙赤，碧苔外映银砂青。琉璃钟陈青玉案，黄金罍鼎色灿烂。何如此瓶孝且贞，千年宝器淩霄汉。
望飞来寺
作者：洪生复
朝代：明

闻说寺飞来，如何不飞去。山高涧水深，钟罢闻僧语。
寿王梅孙先生七十初度
作者：洪穆霁
朝代：明

篁溪争羡邵平瓜，更爱桃源树树花。万壑苍松仍老干，千寻玉蕊长新芽。天台小室还求友，海岛蓬莱却是家。遥望丹崖云起处，今朝犹似赤城霞。
寿祁道民年伯七十一
作者：洪穆霁
朝代：明

岁星南望亘长虹，大隐真人驾玉骢。瑶草传书来杲日，黄花开宴傲秋风。夜寒人醉鸠为杖，江远天空剑是龙。绕膝芝兰斜北斗，舞衣群拥白头翁。
贺彭芳尚游泮
作者：洪穆霁
朝代：明

玉树临风芹藻香，堂前争羡锦衣郎。传经指顾家声远，挟策驰驱翰苑场。千里池边腾骥足，三冬火里慰萤囊。丹书叠下流光远，翠羽斑衣乐未央。
贺祁东园进士锦旋为九旬令祖母暨两尊人寿
作者：洪穆霁
朝代：明

昼锦新从北极回，綵衣犹带上方裁。高堂迭进千秋寿，艺苑群推盖代才。天阔星文霜剑动，江寒月色夜珠来。追欢次第联花萼，同醉仙人露一杯。
泌水歌
作者：洪翼圣
朝代：明
体裁：古风

泌水清，绕山城。古人乐饥世累轻，如今还见古人情。沙练练，波浩浩，白鹤翻飞弄洲草。此中得意堪忘言，人生温饱何足道。水底映松月，水面净琉璃。浮槎拟天汉，泛艇恍瑶池。千家万并须一勺，一勺演瀁千家乐。我行几度畅望洋，况复春波羡鱼跃。
十四至茂屿庄作
作者：洪谟
朝代：明
体裁：五言律诗

每有登临兴，停舟湖屿东。云根穿曲窦，木叶堕秋空。鹤啄苔馀绿，霞飞日映红。清幽人迹罕，宛似辋川中。
四至茂屿庄作
作者：洪谟
朝代：明
体裁：五言律诗

梅雨晚初歇，人稀山更幽。抚松看鹤下，拨藻见鱼游。水漫无舠系，亭开有客留。仙踪应不远，于此足忘忧。
京中九日寄亲旧
作者：洪贯
朝代：明
体裁：七言律诗

百年京国盛豪华，四海无尘靖鼓笳。黄菊红萸三市酒，锦筝银甲五侯家。登山眺处常悲古，作吏贫来且闭衙。良会重期残腊后，碧天明月看梅花。
宫词·其一
作者：洪贯
朝代：明
体裁：七言绝句

花萼遥连务本楼，五王文采尽风流。不知凝碧池头宴，落尽宫槐一树秋。
宫词·其三
作者：洪贯
朝代：明
体裁：七言绝句

露滴梧桐月满楼，天心大火已西流。君门且莫愁纨扇，更有琵琶马上愁。
宫词·其二
作者：洪贯
朝代：明
体裁：七言绝句

双飞金凤绿云翘，舞袖三千尽绛绡。一自銮舆西幸后，白头如梦说前朝。
宫词七首
作者：洪贯
朝代：明

花阴长日卧韩卢，闲看帘前燕引雏。听得当家宣画本，君王要按美人图。隔花女伴笑呼名，新试宫鞋月下行。倦剧归来更漏永，一帘秋水浸桃笙。淡服慵妆似出家，银屏添水浸荷花。香销日午经千遍，冰碗新尝上赐瓜。月殿清虚舞素娥，银桥百尺夜曾过。一从传得《霓裳曲》，玉版新词觉更多。别院笙歌别是春，芙蓉屏障隔风尘。玉鱼金钥年年在，鹦鹉笼中解唤人。金屋无情老岁华，春风落尽海棠花。同来女伴休相笑，乞得新恩许出家。双飞金凤翠云翘，舞袖三千尽绛绡。一自銮舆西幸后，白头如梦说前朝。
宫词七首·其一
作者：洪贯
朝代：明

花阴长日卧韩卢，闲看帘前燕引雏。听得当家宣画本，君王要按美人图。
宫词七首·其七
作者：洪贯
朝代：明

双飞金凤翠云翘，舞袖三千尽绛绡。一自銮舆西幸后，白头如梦说前朝。
宫词七首·其三
作者：洪贯
朝代：明

淡服慵妆似出家，银屏添水浸荷花。香销日午经千遍，冰碗新尝上赐瓜。
宫词七首·其二
作者：洪贯
朝代：明

隔花女伴笑呼名，新试宫鞋月下行。倦剧归来更漏永，一帘秋水浸桃笙。
宫词七首·其五
作者：洪贯
朝代：明

别院笙歌别是春，芙蓉屏障隔风尘。玉鱼金钥年年在，鹦鹉笼中解唤人。
宫词七首·其六
作者：洪贯
朝代：明

金屋无情老岁华，春风落尽海棠花。同来女伴休相笑，乞得新恩许出家。
宫词七首·其四
作者：洪贯
朝代：明

月殿清虚舞素娥，银桥百尺夜曾过。一从传得《霓裳曲》，玉版新词觉更多。
春耕
作者：洪贯
朝代：明
体裁：五言律诗

春膏流土脉，桑扈正鸣时。谷口云千顷，村边雨一犁。带经聊尔尔，荷钁自熙熙。禾黍真天禄，何烦帝聘为。
樵
作者：洪贯
朝代：明
体裁：五言律诗

息肩云谷里，世事久忘机。石枕梅花梦，山风槲叶衣。行歌惊野鹿，归担荷斜晖。欲问吴门路，于今世已非。
满江红·贺江阴王尹筑城御寇
作者：洪贯
朝代：明

海宇清宁，甚蓦地、飞传羽檄。回首处、萑苻啸聚，烽烟南北。百雉先几雄版筑，一方从此安磐石。渺长江、天堑绕城流，谁之力。守则固，疆圻画；战必胜，车徒饬。看狐鼠穴扫，了无遗迹。日月未容尘雾翳，东南用壮河山色。信王公、设险在承平，千秋绩。
秋兴
作者：洪贯
朝代：明
体裁：七言律诗

剑阁西连鸟道斜，上皇今喜到中华。题情诗寄沟中叶，卖卜人归海上槎。霜冷玉楼思旧帐，月明边骑泣寒笳。秋来怀抱偏难遣，城上芙蓉又著花。
送白斋张廷评还南省
作者：洪贯
朝代：明
体裁：七言律诗

早从研席接辉光，晚让青云道路长。故里衣冠重对酒，异乡灯火昔联床。官居执法星辰近，诗变元和骨性强。老我双眸还似旧，时看天路有翱翔。
风雨归舟图
作者：洪贯
朝代：明
体裁：古风

长江一夜西风作，飓母翻腾势何恶。船头白浪大如山，船尾惊涛小于屋。艨艟巨舰浑欲倾，长年三老神魂惊。瞿塘滟滪不可道，扬澜左蠡今身经。黑云压山树欲折，百尺斜牵钉桩橛。破笠风飘去似萍，乱蓑不掩鹑衣缺。去船得意笑娭娭，七尺蒲帆如鸟飞。来船逆浪不可住，打头风急真难为。风颠不息雨加骤，篷底归心如马走。今古兴亡利与名，苦雨西风吊衰柳。昨日东风今日西，世情翻覆亦如斯。若使东风镇长好，人生那有失时悲。
咏荔支
作者：洪遂初
朝代：明
体裁：七言律诗

五月闽南荔子丹，摘来宜荐水晶盘。色欺鹤顶霞新染，光夺龙精露未乾。曾得汉皇培上苑，又随星骑贡长安。紫薇垣里分尝处，顿觉琼浆溢齿寒。
题佚
作者：洪镛
朝代：明
体裁：五言排律

吾邑西山下，君家住更西。百年忘宠辱，终岁乐幽栖。沃壤资三熟，生涯在一犁。呼儿勤饲犊，戒仆早听鸡。高栋县龙骨，衡门绝马蹄。来牟连屋近，桑柘覆檐低。花外提壶语，林间布谷啼。沾濡天雨泽，灌溉水分溪。托迹堪邻郑，穷经合并倪。不辞身滴污，宁惮足涂泥。晓摘蔬盈圃，秋收稻满畦。甑香炊白饭，瓮淡酿黄齑。礼让誇淳朴，经营笑滑稽。相亲多野老，主馈有山妻。静里诗还觅，閒边杖复携。优游太平世，何必慕金闺。
宿东禅寺
作者：洪默
朝代：明
体裁：五言律诗

薄暮维烟艇，循溪上讲堂。山图秋水阔，树接浦云长。僧集诸天供，风回合殿香。台端闻宝偈，心寂万缘忘。
即事
作者：济深
朝代：明
体裁：七言绝句

清晨放棹城东南，归宿城中百尺潭。夜半老龙作人语，惊破梦魂春雨酣。
观华康伯画山水
作者：浦坦
朝代：明

东湖先生高且闲，造化在手开荆关。春风吹林入笔底，树杪雨歇飞潺湲。江光闪闪烁霞赤，沙鸟离离渡溪夕。宛然鸡犬喧前村，疑有当年避秦客。水亭春还花正香，渔翁坐钓青丝长。落花一片迥波绿，不碍溪头白鸥浴。
吟会次秦封君倡韵一首
作者：浦应麒
朝代：明

金风吹柳褪烟丝，恰是黄花缀锦时。屈指虽经重九过，赏心还与岁寒期。松云流翠醒尘眼，庭柚分甘饫密脾。赋得归来同囗隐，陶然共醉碧山卮。
次韵强德州
作者：浦应麒
朝代：明

林屋秋高已自凉，山中新酒熟鹅黄。银丝岂必鲈鱼脍，金粟齐飘桂树香。泉石最宜微著雨，芙蓉犹好未经霜。临流不尽归桡兴，隔水渔灯见小航。
登泰山作
作者：浦应麒
朝代：明

缥缈碧霞君，千秋秘玉文。高寒晴欲雪，空翠湿为云。石势参天涌，钟声遍地闻。兹游揽奇胜，真欲绝尘氛。
社会勉倡一首聊为先资
作者：浦应麒
朝代：明

向来枉驾逢炎暑，今度修盟属岁寒。自信温凉曾饱历，何期宾主罄交欢。鸥凫沙霁仍烟水，鸿鹄天高正羽翰。况是吾侪冰蘖伴，宁需桃李到春盘。
和干先生
作者：浦源
朝代：明

秋城黄叶下，闻笛泪沾衣。乍雨千峰出，残阳一鸟归。客贫知己少，乡远去人稀。何事荆南道，逢君始可依。
和马秀才先归
作者：浦源
朝代：明

长安甲第似云稠，冠盖相望孰解愁。宫漏深沉春树里，禁垣环绕碧山头。微烟草色迷征路，澹月梨花隐驿楼。闻道马卿归卧病，懒攻词赋客诸侯。
客舍中秋不见月
作者：浦源
朝代：明

去年妻子对同欢，今日秋阴客舍寒。不是清光不相照，照来孤影托谁看。
宿道上人山房
作者：浦源
朝代：明

夜行冲虎入山深，独扣禅扉到竹林。僧语虚空身外性，客惭贫贱梦中心。高斋饮罢燃松火，古箦诗成覆楮衾。明日又从何处去，荒郊寒叶正沉沉。
寄杨先归颍上
作者：浦源
朝代：明

荒城此日共悽然，我欲南征子北迁。秋雨黄芦思颍水，夕阳红稻忆吴田。萧条客舍虫声里，迢递乡书雁影边。安得重逢一携手，别离同话酒尊前。
寄熙上人
作者：浦源
朝代：明

孤愁无处觅高僧，欲问楞伽竟不能。遥想山中禅定夕，半窗残雪一寒灯。
寄袁二
作者：浦源
朝代：明

长安年少羽林郎，骑射惟能事武皇。弓影醉开孤月满，刀头新买百金装。听鸡晓阁疏星白，走马春郊细柳黄。应慕玉门关外去，请缨先系左贤王。
并州寒食
作者：浦源
朝代：明

梦入故园千里远，觉来寒食在并州。垂杨不是相思树，那得花开便白头。
怀何士信谪西河
作者：浦源
朝代：明

全家离故乡，万里谪穷荒。草木疏边境，牛羊绕帐房。风声连雨雪，汉语杂氐羌。远念平生友，行吟泪数行。
怀友
作者：浦源
朝代：明

故人多没别离间，年少惟君尚未还。雨歇听莺逢楚驿，花飞立马别吴关。客愁萧瑟淮南叶，乡思苍茫海上山。何日高楼重买醉，尊前舞剑笑朱颜。
挽高季迪
作者：浦源
朝代：明

鼓罢瑶琴遂解形，萧萧日影下寒城。薄田供祭遗妻子，新冢题名望友生。地下未应消侠气，人间谁肯没诗名。旧庐重过悲闻笛，欲赋《招魂》竟不成。
春夜闻笛
作者：浦源
朝代：明

鼓角动春城，噰噰旅雁鸣。上林花送影，边地雨连声。万里还家国，千行结弟兄。晋阳今夜客，闻尔独伤情。
春日旅怀
作者：浦源
朝代：明

别后犹飘泊，春来倍叹嗟。花开今日少，人忆故园赊。细雨连山暝，清溪入郭斜。慈闱在何处，欲望暮云遮。
晚过张林山
作者：浦源
朝代：明

名山几度欲寻幽，此日虽来不暇游。一棹黄昏过山下，疏灯络纬满林秋。
林膳部鸿浮亭夜饮得河字
作者：浦源
朝代：明

都亭分袂惜蹉跎，此夕相逢奈若何。细雨疏灯闻落叶，断云高树见明河。客踪迢递天边雁，归梦微茫海上波。鞍马朝来又成别，且倾尊酒一狂歌。
汾上旅怀
作者：浦源
朝代：明
体裁：七言绝句

汾水连云起白波，河梁欲渡奈愁何。故乡莫指并州是，归梦江南夜夜多。
琼妃墓
作者：浦源
朝代：明

荒丘寂寂瘗香魂，雨洗残碑字已昏。尚有邻僧开古径，终无野老奠芳尊。春云不染罗裙色，秋月空悬玉镜痕。词客经过休叹息，吴王宫里有谁存。
留别甘露行师
作者：浦源
朝代：明
体裁：七言绝句

秋山松柏正毵毵，游子登临酒半酣。今夜阿师虽对面，明朝江北望江南。
秋夜闻角
作者：浦源
朝代：明

一声孤角起边头，月照关山万里愁。何事并州今夜客，听来翻忆故园愁。
秋江送别马明府归田
作者：浦源
朝代：明

我来君又去，同是宦游人。别处初逢雪，还家始见春。杯倾故国酒，衣拂异乡尘。却叹离居者，依依孰可亲。
竹枝词
作者：浦源
朝代：明

红漆车儿驾白羊，吴盐空洒竹枝香。不知羊角如心曲，才听车轮欲断肠。
结交行
作者：浦源
朝代：明
体裁：乐府曲辞

敌国不在远，舟中乃可见。炎凉不在时，交情乃可知。昔作通家好，齐言永相保。一富有一贫，便成行路人。相逢不相识，薄夫堪叹息。我不愿倾北海樽，亦不愿书翟公门。但愿同心二三子，百年无改共生死。
西城晚眺
作者：浦源
朝代：明

宫柳犹遮旧女墙，角声孤起送斜阳。英雄百战成寥落，吴楚平分自渺茫。寒雁动愁离塞远，暮江流恨入云长。古今天地谁非客，何用登临独感伤。
赠别沈校书
作者：浦源
朝代：明

与君昔相逢，花开酒楼醉春风。平生车马愿与共，何意事变分西东。君卧东山里，我钓西江曲。几回枫树梦中青，千里桂枝愁处绿。飞燕翔鸿徒往来，音书不寄使人哀。返照斜分远行路，浮云乱绕旧登台。今朝复见兰陵道，细雨微烟湿芳草。别离惆怅十年多，我少朱颜君已老。握君手，与君吟，感君知己复知音。我将归去重回首，云海苍茫情更深。
赠别谢秀才
作者：浦源
朝代：明

兰陵陌上喜逢君，华馆清谈酒未醺。虫唤旅愁秋已半，烛欹吟影夜初分。虚窗叶响风惊雨，远浦钟来水接云。良会不知能几度，明朝何事又离群。
赠张颍州
作者：浦源
朝代：明

迢递浮淮泗，凄凉过颍州。水阴孤馆夕，草色半城秋。才薄惭王事，吟多惜宦游。不逢张太守，那得暂相留。
赠徐御史
作者：浦源
朝代：明

都门山水丽晴晖，骢马南行雁正飞。投驿暮塘明候火，解鞍秋露湿征衣。心怀凤阙时时到，梦绕乌台夜夜归。当道独能存古意，公馀还肯顾寒微。
赠王鍊师
作者：浦源
朝代：明

门掩秋风叶落深，茅山道士忽相寻。潭龙作雨常闻咒，海鹤横空独抱琴。煮茗石房松火在，采芝樵径野泉侵。日斜空馆将为别，写就新诗再与吟。
赠赵王孙
作者：浦源
朝代：明

南度今来几叶孙，乱离文献尚能存。馀生独继先王祀，盛世重沾圣主恩。数亩薄田收故邑，一株乔木住荒村。遥闻客至偏多喜，共听樵歌对酒尊。
过星轺馆
作者：浦源
朝代：明

仙馆万山深，銮舆近驻临。洞门金锁閟，垂柳粉墙阴。旌旆移龙影，笙竽过凤音。小臣来独晚，向此一沉吟。
送丘上舍之边上
作者：浦源
朝代：明

挥金收壮士，解剑赠离群。数骑临秋去，孤猿入夜闻。帐寒营满雪，边旷路连云。愿出平胡策，功成报汉君。
送人之荆门
作者：浦源
朝代：明

长江风飏布帆轻，西入荆门感客情。三国已亡遗旧垒，几家犹在住荒城。云边路绕巴山色，树里河流汉水声。若过旗亭多取醉，不须吊古漫题名。
送人还乡
作者：浦源
朝代：明

都门杨柳拂离筵，归路青山水国连。三月春阴垂细雨，几家寒食起新烟。听莺谷口停行盖，立马江头问渡船。此去故园应酒熟，杏花开遍草堂前。
送包鹤州归湖上
作者：浦源
朝代：明

西风江上赋归休，值雨那堪夜泊舟。官路暝烟迷驿舍，郡城寒火出更楼。到家正及湖田熟，在客先惊馆树秋。还忆情人相别处，短亭孤棹共悠悠。
送友人
作者：浦源
朝代：明

孤舟春别万花西，云淡山青水满溪。料得客愁何处是，绿阴官舍听莺啼。
送师侯镇六安
作者：浦源
朝代：明

疋马来英六，青山路几重。天和淮甸雨，邑古汉家封。幕府张新帜，关山掩暮钟。将军诸国政，教战复兴农。
送王二归山中
作者：浦源
朝代：明

阖闾城外敛馀晖，水国苍茫夕鸟微。远火山中人未宿，孤舟江上客初归。高林果熟经新雨，疏柳春深映旧扉。遥想到家无一事，閒看儿女笑牵衣。
送王济民归盘谷
作者：浦源
朝代：明

官亭酒香柳花白，下马持觞送行客。客归江上愁更多，春水雨中生绿波。青山遥对扬子渡，残日微明广陵树。渡头酒醒伤别离，夜半舟人歌《竹枝》。乌啼月落海天远，驿程已过淮阴县。楚乡菰饭食有鱼，宵征在鞍宿在车。中原渐近太行麓，不知何处通盘谷。一径萦纡万壑深，始知旧宅隐云林。昔年泉谷浑无恙，猿鹤犹存松桂长。遗老家家怀故情，相邀鸡黍话平生。樽前不问宦游好，只说山中农事早。数亩何须负郭田，郡中太守正求贤。知君不肯入城市，日逐渔樵向山水。江南故人那可逢，有书仍寄南飞鸿。
送荆南师户侯移镇公安
作者：浦源
朝代：明

悠悠旌旆碧云端，远去孤城入乱山。淮月上楼人奏角，海天低树雁临关。几家白发遗民在，千里青丝猎骑还。旧镇荆南多胜槩，别来惟见画图间。
送贾文学入京
作者：浦源
朝代：明

春城送别已斜阳，花发官亭酒正香。远骑青山江上路，新莺细柳禁中墙。疏星北阙趋朝早，澹月南宫听漏长。谁谓贾生年最少，犹能陈策辅君王。
送高驿丞朝京
作者：浦源
朝代：明

官槐绕驿荫通津，画舫参差候水滨。客枕久听吴苑雨，乡书多寄洛阳人。停杯别馆莺声早，策马征途月色新。遥想到京寒食后，五陵花柳万家春。
酬干秀才
作者：浦源
朝代：明

酒醒题诗忆送君，残阳半掩竹间门。相思昨夜空斋里，烛灭香炉火尚温。
重居寺雨后次初上人韵
作者：浦源
朝代：明

空庭修竹响琅琅，夜坐高斋语对床。茶灶有泉分古涧，寺门无树掩寒塘。禅心不动千峰暝，旅梦将归百里长。岁晚荆南听风雨，故园何日守茅堂。
阻风清河县
作者：浦源
朝代：明

阻风淮岸忆家山，骨肉相亲梦寐间。冀北一官今独往，江南千里几时还。孤村人语秋临水，小县鸡鸣夜掩关。明月异乡谁不见，嗟予偏对别离颜。
除夜客怀
作者：浦源
朝代：明

火冷空斋夜掩霜，明朝新岁在殊方。故乡亲老谁相守，独对寒灯泣数行。
题张生旧馆
作者：浦源
朝代：明

广陵人去客天涯，旧馆凄凉闭落花。立马斜阳空洒泪，一声横笛起邻家。
题明妃出塞图
作者：浦源
朝代：明

画图愁见貌如花，胡骑丛中度雪沙。万里毡房明月夜，谁知思汉泣琵琶。
题画
作者：浦源
朝代：明

延陵庙里碑仍在，黄歇坟前客不过。回首此时空吊古，半江烟雨夕阳多。
题赵昌所画御屏牡丹
作者：浦源
朝代：明

绿芜春雨洛阳城，不见名花国已倾。影落画屏何处物，断金残粉故宫情。
题青山白云图
作者：浦源
朝代：明

青山欲转绿溪回，古木春云掩复开。不识桃源在何处，但看流水落花来。
闲居漫兴五首
作者：浦瑾
朝代：明

草堂幽事许谁分，石鼎茶烟隔户闻。长日如年双燕睡，晴风似酒百花醺。软莎新步青丝履，浓墨闲书白练裙。稍待溪南荷芰满，扁舟十里看红云。雨熟枇杷树树香，绿阴如水昼生凉。客疏却喜阶苔厚，身懒初便簟竹光。阳羡紫茶团小月，吴江白苎剪轻霜。投壶散帙还随意，消得人间白日长。此身闲外复何求，长日安居事事幽。隔竹敲茶妨鹤梦，临池洗墨戏鱼浮。风牵翠带翻阶草，雨湿红绡落海榴。散尽飞虫生晚色，月明已上水东头。高梧树下足凉风，满地清阴一亩宫。阶战闲看排阵蚁，檐喧静觅课衙蜂。日斜天外初微雨，云薄楼西忽断虹。客至莫谈尘底事，年来多病耳初聋。南里桥东一草堂，乌皮隐几竹方床。池萍涨雨青浮岸，邻树分阴绿过墙。乳燕出时炊麦熟，茧蛾飞后曝丝香。不知何处炎蒸在，日日清风洒葛裳。
闲居漫兴五首·其一
作者：浦瑾
朝代：明

草堂幽事许谁分，石鼎茶烟隔户闻。长日如年双燕睡，晴风似酒百花醺。软莎新步青丝履，浓墨闲书白练裙。稍待溪南荷芰满，扁舟十里看红云。
闲居漫兴五首·其三
作者：浦瑾
朝代：明

此身闲外复何求，长日安居事事幽。隔竹敲茶妨鹤梦，临池洗墨戏鱼浮。风牵翠带翻阶草，雨湿红绡落海榴。散尽飞虫生晚色，月明已上水东头。
闲居漫兴五首·其二
作者：浦瑾
朝代：明

雨熟枇杷树树香，绿阴如水昼生凉。客疏却喜阶苔厚，身懒初便簟竹光。阳羡紫茶团小月，吴江白苎剪轻霜。投壶散帙还随意，消得人间白日长。
闲居漫兴五首·其四
作者：浦瑾
朝代：明

高梧树下足凉风，满地清阴一亩宫。阶战闲看排阵蚁，檐喧静觅课衙蜂。日斜天外初微雨，云薄楼西忽断虹。客至莫谈尘底事，年来多病耳初聋。
闲居漫兴（五首）
作者：浦瑾
朝代：明

南里桥东一草堂，乌皮隐几竹方床。池萍涨雨青浮岸，邻树分阴绿过墙。乳燕出时炊麦熟，茧蛾飞后曝丝香。不知何处炎蒸在，日日清风洒葛裳。
青县晓发
作者：浦瑾
朝代：明

垂柳迷归路，飞花引去舟。叠峰山错峙，曲岸水回流。凫岸晴方举，鱼龙暖欲浮。身随吾道在，此外复何谋。
石城
作者：浦羲升
朝代：明

挂席秋江上，凉生薜荔衣。雨声芦叶偃，风色浪花飞。方度龙潭驿，随过燕子矶。石头城下泊，坐对月霏微。
陈行之风翰亭
作者：浦鼎
朝代：明

缥亭人似玉堂仙，月肺云肝泻峡泉。词藻引毫归宝唾，笔花拖梦上蛮笺。墨池暖涨桃花雨，书壁凉飘柿叶烟。气窄紫鳌清浅水，神游黄鹄泬寥天。红鹅价博黄庭卷，白雪声和锦瑟弦。五凤文章天上待，三都词赋洛中传。荷巾未逐秋风老，铁砚磨云已半穿。
题秦氏南湖草堂
作者：浦鼎
朝代：明

频年鱼鸟识风流，家在南湖烟树头。隔槛残云飞白凤，漫沙曲水走青虬。浣花茅屋牵萝补，甫里芝田为鹤谋。词客醉看书叶字，小娃歌踏采菱舟。掀髯华月生莲渚，欹枕寒潮响荻洲。江燕雨吹琴荐湿，鲤鱼风飐钓丝柔。诗题彩笔天吴泣，书照青藜太乙游。夜夜文光贯牛斗，南阳肯作卧龙休。
丁卯岁归仰天坞故山
作者：海岱
朝代：明

松小已逾岭，不归应偶然。久窥飞鸟意，难定白云天。夜磬答孤语，秋花照短眠。清光纷委壑，寒重草堂前。萍逢江汉上，曾似此林居。引水涵云窦，编花护草庐。雨香孤径竹，风冷半畦蔬。曾侍山中石，还开案上书。
丁卯岁归仰天坞故山·其一
作者：海岱
朝代：明

松小已逾岭，不归应偶然。久窥飞鸟意，难定白云天。夜磬答孤语，秋花照短眠。清光纷委壑，寒重草堂前。
丁卯岁归仰天坞故山（二首）
作者：海岱
朝代：明

松小已逾岭，不归应偶然。
久窥飞鸟意，难定白云天。
夜磬答孤语，秋花照短眠。
清光纷委壑，寒重草堂前。¤
丁卯岁归仰天坞故山（二首）
作者：海岱
朝代：明

萍逢江汉上，曾似此林居。引水涵云窦，编花护草庐。雨香孤径竹，风冷半畦蔬。曾侍山中石，还开案上书。
同常子贞骆天游夜话
作者：海指
朝代：明
体裁：五言律诗

深秋落日后，磕膝话萧条。病未离三月，情难竟此宵。寒蛩悲断石，小雨活枯蕉。但得清如许，应无负我招。
无客
作者：海指
朝代：明
体裁：五言律诗

一径从云合，柴门久索居。须传招隐赋，空拟绝交书。鸟弄春声滑，花撩昼影虚。家贫兄弟远，何况故人疏。
夜炊
作者：海旭
朝代：明

猛觉冰生颊，孤吟翻欲狂。汲泉溪作冻，移火月吞光。渍米频拈稗，开薪再剪霜。夜炊一幽事，仆仆不为忙。
宿甘露庵
作者：海旭
朝代：明
体裁：五言律诗

舟出太湖险，语溪投暮钟。听风多在竹，看月不离松。柝护城三里，鸡鸣村一重。长安明日路，宿草滑归筇。
宿甘露庵
作者：海旭
朝代：明

舟出太湖险，语溪投暮钟。听风多在竹，看月不离松。柝护城三里，鸡鸣村一重。长安明日路，霜草滑归筇。
怀宋化卿居士
作者：海旭
朝代：明

湖上诸峰秀，君常次第行。细评僧社句，准课自修程。对月唯忘酒，逢渔劝放生。空斋清夜坐，隔水寺钟鸣。
残年
作者：海旭
朝代：明

恐此一林雪，从予颅顶侵。梅花香远远，柳眼闭深深。斋洁犹邻供，诗清还自吟。瘦筇愁破腊，何处卓春阴。
游赵氏居
作者：海旭
朝代：明
体裁：五言律诗

小港难通棹，行知经几滩。败荷还立雪，寒水不生澜。扫石容苔瘦，栽松待鹤安。梅花如有月，借我一宵看。
游赵氏洲居
作者：海旭
朝代：明

小港悭通棹，行知经几滩。败荷还立雪，寒水不生澜。扫石容苔瘦，栽松待鹤安。梅花如有月，借我一宵看。
登赵定叔寒云阁
作者：海湛
朝代：明
体裁：五言律诗

香溪衣带水，白苧小村东。阁掩寥云外，门开乱叶中。茶烟浮石鼎，松雨洒诗筒。尽日看图画，能令意自空。
吴人凌一鸾
作者：海瑞
朝代：明

简命吴淞续禹功，顿令万派水朝宗。力排豪贵驱妖鳄，为拯民穷副衮龙。疏抗三朝辞激烈，身经百折意从容。圣明注念嘉忠直，会见恩光下九重。
吴人姜谧
作者：海瑞
朝代：明

海父真人杰，三朝第一臣。寸心惟为主，百计只安民。折槛彰忠迹，埋轮雠佞人。最怜贫与独，青史泪痕新。
吴县朱良性
作者：海瑞
朝代：明

批鳞玉阙丈夫奇，正是风雷示变时。万死一生千古事，孤忠独立寸心知。神飞琼海乾坤老，泪满江南草木悲。幸有圣明公道在，会看殊典敕名祠。
吴县李文秀
作者：海瑞
朝代：明

羲皇风度出明时，葵藿丹衷百世师。邦国乂安犹戮力，经纶未卷忽乘箕。琼崖白雪封茆土，柱石青天树羽仪。昭代古良天下老，千年遗像镇华夷。
吴民叶韶荪
作者：海瑞
朝代：明

闻说童谣有海龙，公来胼胝浚吴淞。孤忠独断群情靡，一凿能令万派从。星殒海天光耿耿，月沉秋水色溶溶。应知仙梦游江上，千古烟寒锁曙钟。
塘上行
作者：海瑞
朝代：明

青青河边柳，菀菀陌上桑。临风似相向，道阻意以长。流莺飞上杨，归雉回东墙。翩翩曳文裾，水中双鸳鸯。此为胶舆漆，彼独参与商。乾坤浩无垠，大化何茫茫。鸢飞与鱼跃，各以适其常。鸿鹄沧溟栖，以俟风云将。
应天府生员许光祖
作者：海瑞
朝代：明

江南十月雨如倾，总是悲号道路声。云冻霜寒敷政肃，月溶水澈涖官清。剑剜义胆言何壮，星殒忠魂气尚生。谩道姓名光国史，于今草泽口碑成。
忠节祠
作者：海瑞
朝代：明
体裁：七言律诗

三辅烽烟接帝京，背城一战尚纵横。家酬士死黄金散，身报君恩白骨轻。北极铜驼春草没，西风画鹢夜潮倾。合门就义寻常事，遗恨犹闻鼓角声。
挽陈司训应辰
作者：海瑞
朝代：明

破屋凄凉问故人，空遗正气两间存。西风吹落棉花絮，后死何人付史论。
春日同许给谏诸文学登明昌塔绝顶
作者：海瑞
朝代：明

缥缈丹梯此共登，侧身云壑拟飞腾。天连沧海悬孤屿，人立青霄最上层。望气几年逢尹喜，传衣何处是卢能。摩空捧日属吾党，雁塔龙门次第升。
晚霁行
作者：海瑞
朝代：明

山头日欲黄，江上树初碧。去人何忽忽，而不畏于役。鸟鸣入春林，鸡栖掩屯栅。风波大如许，且止无远适。我有十丈琴，舆君永今夕。
琼州府儒学训导戴应良
作者：海瑞
朝代：明

中丞高冢麒麟卧，圣主殊恩雨露盈。直事三朝人共避，疏传千古气犹生。堂堂忠介垂天语，肃肃松楸拥地灵。我亦微官系沧海，吊公不觉涕交零。
病中立秋
作者：海瑞
朝代：明

伏三初收展病扉，夜深风露湿霏微。碧梧巳应馀空落，大火新随斗柄飞。燕倦客思违绿野，违花老欲褪红衣。玉箫万里堪肠断，何处沧洲映紫薇。
白下即事
作者：海瑞
朝代：明

建康城垒旧邦畿，不断青山万国梯。楼橹逼天寒月静，帆樯带雨暮云低。北门宰相堪称钥，函谷将军罢请泥。江上再来还走马，秋香千里逐归蹄。
苏州府吴县叶于乔
作者：海瑞
朝代：明

海上生人杰，才钟天下奇。谏书光日月，声价震华夷。孤介水如澈，寸忠山可移。公今骑鹤去，千载有馀师。
苏州府吴县叶绪昌
作者：海瑞
朝代：明

南都秉节望如山，总宪重来父老欢。杨绾相唐骄侈格，长孺在汉觐觎寒。功收治水三旬易，策救饥民十万难。今日仙輀向琼海，野人酹酒泣江干。
苏州府吴县朱良知
作者：海瑞
朝代：明

批鳞直夺比干志，苦节还同孤竹清。龙隐海天云万里，鹤归华表月三更。萧条棺外无馀物，冷落灵前有菜羹。说与傍人浑不信，山人亲见泪如倾。哲人逝矣泰山倾，载道弦歌总哭声。南国甘棠思德政，雷阳枯竹动民情。忠扶社稷轻荣辱，功满乾坤任死生。屡疏承恩留白骨，英灵千载佐平成。
苏州府吴县朱良知·其一
作者：海瑞
朝代：明

批鳞直夺比干志，苦节还同孤竹清。龙隐海天云万里，鹤归华表月三更。萧条棺外无馀物，冷落灵前有菜羹。说与傍人浑不信，山人亲见泪如倾。
苏州府吴县朱良知·其二
作者：海瑞
朝代：明

哲人逝矣泰山倾，载道弦歌总哭声。南国甘棠思德政，雷阳枯竹动民情。忠扶社稷轻荣辱，功满乾坤任死生。屡疏承恩留白骨，英灵千载佐平成。
苏州府学生凌霄汉
作者：海瑞
朝代：明

生平正气肃朝端，胸次忠清世所难。忠似赤葵倾烈日，清如秋水挽狂澜。时多俊乂无尸谏，人有萋菲幸骨寒。千古芳名光史笔，应留精爽照长安。
谒先师顾洞阳公祠
作者：海瑞
朝代：明

两朝崇祀庙谟新，抗疏名传骨鲠臣。志矢回天曾叩马，功同浴日再批鳞。三生不改冰霜操，万死常留社稷身。世德尚馀清白在，承家还见有麒鳞。
赠萧珏
作者：海瑞
朝代：明

会向石莲觅静机，云根法社自希夷。铿然不尽春风咏，一曲高山遇子期。
陆子还晋陵口母
作者：海瑞
朝代：明

东风上河津，万里无流澌。游子倦行役，逝将去天涯。执手出芳甸，言别更□□。白云度南山，绿草含西晖。不有感物意，眷言怀母慈。寿域日以启，游子日巳迩。母颜欢北堂，客星烂珠履。有鸟巢高林，将母违素心。翙翙空文翎，哀鸣无好音。羡兹反哺乌，孝养酬中湛。
孙德超过访不值有寄
作者：海白
朝代：明
体裁：五言律诗

访客出林去，那知客到家。有童翻贝叶，未解出茶瓜。细草风行滑，高花雨照斜。此时还待尔，重过说三车。
新丰主人
作者：涂俊
朝代：明

客舍新丰往来熟，主人相留上房宿。门外人声杂暮鸦，尊中酒色浮春竹。邻家女儿爱月明，玉纤窗下理银筝。一曲《凉州》肠欲断，行人犹在武威城。
送四会颜大尹之京
作者：涂俊生
朝代：明

郎官古所重，岂与允品同。出宰应列宿，施泽苏疲癃。颜侯忠厚姿，珊瑚照冰壑。花县官九年，瑶琴伴孤鹤。颓波久已逝，砥柱谁之功。绥城日弦诵，薄俗还淳风。驾言青云去，攀辕不能住。双舄忽淩空，离情满江树。
戎王出猎图
作者：涂守约
朝代：明

九月辽阳草正黄，天山飞兔白如霜。骁腾已合三军势，猛锐犹思百战场。金鼎割鲜供上将，玉瓯和血饭名王。燕支小队穹庐出，也向天边猎雁行。
秋望
作者：涂守约
朝代：明

挟书游子不还乡，独上高城望大荒。西北穷阴连莽苍，东南巨浸接微茫。三分世运征庸少，八月风沙草木黄。欲献封章何处是，五云宫阙近扶桑。
集古
作者：涂旦
朝代：明
体裁：七言绝句

天下纷纷经几秦，至今传者武陵人。种桃道士归何处，山下碧桃花自春。
吴城阻风
作者：涂瑞
朝代：明

湖西浪涌水连天，舟泊吴城野岸前。树色遥迷边日雨，钟声风送渡江船。暂沽竹叶消离思，喜看梅花换旧年。明发不须倍惆怅，金陵翘首日华边。
松轩为蔡相公题
作者：涂瑞
朝代：明

千尺虬枝傍小亭，岁寒心思日忘形。谁家弦管鸣南陌，何处波涛写北溟。风送清香浮小榻，月移疏影下前庭。他年学得长生诀，许我山中采茯苓。
送伍孟伦进士归省
作者：涂瑞
朝代：明

温诏初颁下紫宸，仙郎裁制锦袍新。玉阶虎拜辞明主，鼎养乌情侍老亲。潞渚月华葭散影，关河天冷雁来宾。题桥壮志谁能识，试看前驱负弩人。
送贡士余载道还龙南
作者：涂瑞
朝代：明

万里长空雨正收，橹声呕轧向中流。云霄好逐飞腾去，湖海休耽汗漫游。到处江山堪着眼，还家禾黍正平畴。由来经济男儿事，肯学宗生守一丘。
送贡士刘勉学还龙川
作者：涂瑞
朝代：明

何处凉风吹客袂，都门忽动故乡愁。罗浮北望八千里，庾岭南还一叶舟。傍水人家连古驿，隔江渔父照沧洲。明年八月银河路，应拟乘槎问斗牛。
送黄希颜往苏浙
作者：涂瑞
朝代：明

客中忽动子长游，杨柳江边买去舟。淮甸经时天日曙，东吴望处海云浮。山川去此多游览，诗卷从今有唱酬。回首风尘三载近，早携书剑入神州。
游飞来寺
作者：涂瑾
朝代：明

仙境何来紫翠间，暂维一叶扣禅关。岩扉薄雾浮金塔，涧道啼猿带玉环。风度晚钟僧出定，松翻晓雾鹤飞还。凭高直造群峰顶，欲摘星辰手可攀。
送太守杨公致政还溧阳
作者：涂瑾
朝代：明

千里行春化百蛮，一封驰奏早投闲。世推酌水沉香去，只自携琴入蜀还。散步矶边依独鹤，凝眸天外望三山。此身已出云罗外，归钓吴江水石间。
戊戌度岭续乙酉旧句
作者：涂相
朝代：明
体裁：七言律诗

岁晚风霜逐雁云，山回横浦带馀曛。粤城路自凌江入，天地界从梅岭分。廿载时忧仍未济，半生吾道愧无闻。寇公已试归来路，总把閒情付酒尊。
过那夏二首·其一
作者：涂相
朝代：明
体裁：五言律诗

遐方南欲尽，月落觉天低。荒野人谁到，空林鸟自啼。远花红半露，深树绿初齐。举目堪流涕，乡关万里迷。
过那夏二首·其二
作者：涂相
朝代：明
体裁：五言律诗

暝色入山青，轻云敛石屏。明生广寒月，光动太微星。旅梦勤家国，年华老驿亭。丈夫经世志，不为逐浮名。
上京次贡待制韵三首
作者：涂颖
朝代：明

海风吹雨度龙沙，满眼金莲紫菊花。日暮笙歌何处起，高低穹帐五侯家。蓬莱仙子学长生，群帝朝天绛节迎。昨日六龙回北极，云裾霞佩集滦京。竹宫窅窅秋风晚，芸阁沉沉昼漏稀。独有蕃僧承诏宠，红衣白马退朝归。
上京次贡待制韵三首·其一
作者：涂颖
朝代：明

海风吹雨度龙沙，满眼金莲紫菊花。日暮笙歌何处起，高低穹帐五侯家。
上京次贡待制韵三首·其三
作者：涂颖
朝代：明

竹宫窅窅秋风晚，芸阁沉沉昼漏稀。独有蕃僧承诏宠，红衣白马退朝归。
上京次贡待制韵三首·其二
作者：涂颖
朝代：明

蓬莱仙子学长生，群帝朝天绛节迎。昨日六龙回北极，云裾霞佩集滦京。
秋夜和黄典签
作者：涂颖
朝代：明
体裁：古风

遥夜天宇迥，开轩坐前楹。月华临水动，凉风满庭生。屡惜玄景至，悟兹尘虑清。疏星明玉阙，委露浥金茎。流序倏将迈，嘉朋纷远征。微才旅群彦，鸣佩集玉京。文词资丽泽，笙磬感同声。非比江湖客，驰心摇悬旌。
秋夜和黄典签
作者：涂颖
朝代：明

遥夜天宇迥，开轩坐前楹。月华临水动，凉风满庭生。屡惜玄景至，悟兹尘虑清。疏星明玉阙，委露金茎。流序倏将迈，嘉朋纷远征。微才旅群彦，鸣佩集玉京。文词资丽泽，笙磬感同声。非比江湖客，驰心摇悬旌。
酬邹伯谦见寄
作者：涂颖
朝代：明

白发萧疏忝侍仪，夔龙青琐许追随。禁庐晚退仍分直，宣室春来屡祝釐。翔凤远连双玉阙，流莺深啭万年枝。老怀寥落将何补，空有云泉入梦思。
题山水图
作者：涂颖
朝代：明

忆昔滦阳八月归，北风吹雪洒秋衣。枪竿岭上停车望，万木潇潇落叶飞。
登小金山
作者：涂麟
朝代：明

寻幽直上妙高台，云锁禅堂昼不开。古径有松栖老鹤，断碑无字翳苍苔。水拖秋色连天去，风捲潮声动地来。我亦九霄云外客，隔花啼鸟莫相催。
出宿
作者：淩震
朝代：明
体裁：古风

悠悠出门来，戚戚念家室。三里一回头，五里泪沾臆。托身百年中，何必远行役。上攀猿鸟道，下俯鲛人宅。性命不足怜，仕宦亦何益。卓哉有陶公，千载为我则。倦鸟思旧林，翩然返其翮。
岁暮期友不至
作者：清梵
朝代：明
体裁：五言律诗

欲悉经冬计，归怀谁与裁。早期云外锡，共扫径边苔。夜永鼠方出，钟残月又来。寒梅似相慰，横过一枝开。
九日
作者：清濋
朝代：明

头白眼昏无住著，大都客里过重阳。人生便满一百岁，消得黄花几度香。
吞碧楼
作者：清濋
朝代：明

九州城曲楼三层，披襟御气欢吾登。窗开晓色拂桑树，帘卷夜光横玉绳。上头端堪谒紫府，下面更可窥玄廷。天帝垂衣日杲杲，海龙稳卧云冥冥。方壶三神指顾里，渤澥百谷琉璃明。栖身饮露老亦足，理乱黜陟无关情，时听玉管鸾凰鸣。
多景楼
作者：清濋
朝代：明

偶来古润峰头行，峰头杰阁凌空横。帻压圆天若个笠，循檐万国如轻萍。分昏割晓泰华耸，冲淮突汉黄河清。浮玉仙坛剑气赤，紫金佛域龙珠明。归墟宏泄碧海立，大江直下银潢倾。杨子渡头帆脚正，瞿塘峡口雷霆鸣。玄鬣长鲸舞北极，朱翎健鸟翔南溟。龟台霜寒月皎皎，桃都露湿花冥冥。狠石曾知已化土，瓮城始信空留名。英雄纷纷何足数，天语察察当心铭。张骞乘槎实可意，竖亥按步徒劳形。伸手便堪扶日毂，脱尘底用登蓬瀛。六气入口凡骨换，回眸一笑清风生。
夜坐
作者：清濋
朝代：明

寂寂虚堂独坐时，小窗推起更思维。江城万井烟花白，月到松头鹤未知。
寄仙岩翁
作者：清濋
朝代：明

巾峰高插牛斗旁，高人一出草木黄。碧云缥渺下溟漳，直来竺国吴山阳。吴山竺国山水重，丹灶烟锁莲花峰。一声两声猿啸月，十里五里松号风。高人放浪得真趣，半纸功名何足贵。白头黄卷对青岑，金鸟飞上裟罗树。
寄聪闻复
作者：清濋
朝代：明

豺虎纵横千百里，阴阳错乱十三年。何时草木能同化，咫尺山河不共天。夸父但追红日走，陈抟偏占白云眠。公须力展扶危策，老我无成雪满颠。
小吴轩
作者：清濋
朝代：明

层轩拔地隘四极，虚窗去天不盈尺。坐久纱帽触雄风，身在玑衡少微侧。昆丘免入霿阴寒，旸谷乌升海水赤。坳堂一勺范蠡湖，浮萍数点夫差国。英雄霸业夫如何，腐骨竛竮掩窀穸。仙翁笑指白藤花，拂拂清香满瑶席。
怀故人待一翁
作者：清濋
朝代：明

吴中夜半北风恶，自起开窗望天角。东湖西湖作银流，大星小星如雨落。道不同兮不为谋，寥寥天地谁同俦。彼美人兮在何处，霜月冷浸青海头。
思乡
作者：清濋
朝代：明

生涯霜鬓里，旧宅阆溪旁。瑶草为谁绿，辟邪应自香。大车声槛槛，君子志阳阳。何日骑鱼去，携孙看海桑。
悼李公奇
作者：清濋
朝代：明

自从绣帽离京国，平克山东又海东。决策但期千里胜，回头俄见一星红。云横古汴神兵寂，月满长淮虎帐空。最忆张巡齿牙落，唐家青史有奇功。万里关山双虎节，十年寒暑一纶巾。忧民忧国又忧主，尽孝尽忠还尽身。厚地血凝为琥珀，高天魂聚作星辰。功成但在凌烟阁，如此两全能几人。
悼李公奇·其一
作者：清濋
朝代：明

自从绣帽离京国，平克山东又海东。决策但期千里胜，回头俄见一星红。云横古汴神兵寂，月满长淮虎帐空。最忆张巡齿牙落，唐家青史有奇功。
悼李公奇·其二
作者：清濋
朝代：明

万里关山双虎节，十年寒暑一纶巾。忧民忧国又忧主，尽孝尽忠还尽身。厚地血凝为琥珀，高天魂聚作星辰。功成但在凌烟阁，如此两全能几人。
渊明采菊图
作者：清濋
朝代：明

泛觞黄菊终非鸩，在眼青山殊有情。好是晋家天地阔，此时何处著先生。
游洞庭
作者：清濋
朝代：明

我有山水癖，周游访遗迹。春宵宫畔住多时，对面翠峰参天直。偶乘飞云到上头，上头佛屋依云陬。庭前老树作僧立，井中神物为人游。湖吞八极天倒开，赤乌半湿东飞来。橹声惊裂冯夷窟，沙沤点破银涛堆。扶桑枝枝手可掇，龙伯钩头鳌欲脱。影压钱塘天目低，云尽昆仑月支阔。身栖在仙乡，仙乡时节长。仙人共语紫霞里，霜橘颗颗黄金香。青鞋布袜真快意，玉马金鞍又何贵。回首人间一窖尘，明朝弄月罗浮去。
灵岩集涵空阁分题予得灵岩山时至正壬寅腊月十八日也
作者：清濋
朝代：明

鹫峰搀斗牛，飞车登上头。左拂扶桑树，右揖昆仑丘。太湖荡四极，白波银如流。向时泊吴辇，泛泛扬兰舟。回首日在地，一笑云悠悠。
牛图
作者：清濋
朝代：明

春光寂寂烟晕晴，春风水水波痕明，溪南溪北小坡平。我却骑牛向溪曲，溪曲嫩草嫩如玉，记得当时农事足。倒指数来三十年，今观此图犹宛然，只多舐犊双崖边。
登车行
作者：清濋
朝代：明

擎书使者来海涯，蹑晓迫趣登轮车。高冈碾断赤石骨，长空拂碎红云花。大声坎坎打天鼓，小声呜呜煎春茶。羲生驭日信可并，阿香撒雨何足誇。直入九重紫金殿，玉皇对坐倾流霞。霓裳羽衣万变态，龙笙凤管相喧哗。从容握手问至道，掀髯一笑吾还家。
登钟山唯秀亭
作者：清濋
朝代：明

浥袂秀色时苍苍，冯陵八荒隘九阳。裂地长江走脚下，巡檐赫日当吾旁。楚天吴天云海宽，千山万山蛟龙蟠。采石沙头人唤渡，大茅峰顶仙骑鸾。眼底山川不尽识，藓花石路空辇迹。忆昔玄岛看波时，六气不动乾坤寂。
西湖晓行
作者：清濋
朝代：明

海角曈昽日欲生，山南山北淡烟横。春风吹断沙禽梦，人在绿杨堤上行。
谩兴
作者：清濋
朝代：明

困来高枕卧昆仑，觉后凌风到海门。信手搀回推日毂，转身挨倒洗头盆。山川也作红尘化，富贵徒留青冢存。好在黄眉脱牙叟，且同花下醉芳尊。
过许村
作者：清濋
朝代：明

小径无媒生土花，一桥一水一人家。隔篱话道今年好，婆子引孙来看麻。
寿东林梁先生八十
作者：温可贞
朝代：明

南极星辉照寿筵，天香浮动彩云边。蟠桃摘献来三岛，青鸟迥翔下九天。戏舞斑衣罗膝下，芬芳兰桂满阶前。喜君福禄源流远，知是人间不老仙。
泌水流香
作者：温如玉
朝代：明
体裁：七言律诗

逆波如带碧光漫，湜湜清芬镜里看。风散兰烟潆曲岸，鸥凌蕙浦逐回澜。高贤衡宇馨歌鲤，俗吏河干愧伐檀。几对芳流思桂楫，望洋无计起凋残。
九日同吕文川宿龙门洞中
作者：温如璋
朝代：明
体裁：七言律诗

谷口明霞烟树低，龙门夜整石床栖。出林弦月光侵席，瀑洞珠泉响注溪。佳节名山难并遇，繁弦急管对留题。君看万佛崖端像，寂寞前朝风雨凄。
春游邙山佛堂
作者：温如璋
朝代：明
体裁：七言律诗

车临丹壑疑无路，树拥苍崖忽有门。径竹绕来僧磬响，洞云穿出佛堂存。日移桧影侵棋局，风引花香到酒尊。醉后谈空坐岩顶，俯看满院白云屯。
寄情
作者：温婉
朝代：明
体裁：七言绝句

郎在溪西妾岸东，双眸寄恨托溪风。待郎行尽溪边路，笑入垂杨避钓翁。
寄远
作者：温婉
朝代：明
体裁：七言绝句

小花静院东风起，燕燕莺莺拂桃李。斜倚红墙卜远人，楼外春山几千里。
学堂岭
作者：温孔德
朝代：明

系马振衣千仞屏，凌虚身世羽毛轻。长天雨歇云容淡，远岛风来暑气清。松鹤一声闻碧落，渔舟几点杳沧溟。
宿灵宝
作者：温新
朝代：明
体裁：五言律诗

驿馆桃林在，山城木叶秋。我行聊驻马，访古忆归牛。风浪黄河急，尘沙白日愁。邻家好明月，今夕自高楼。
小金山话别
作者：温新
朝代：明
体裁：五言律诗

古寺中流出，烟波四面通。金山楼控海，石阁磴凌空。系艇登临处，披襟眺望雄。斜阳催去棹，回首白云丛。
小金山话别
作者：温新
朝代：明

古寺中流出，烟波四面通。金山楼控海，石阁磴凌空。繫艇登临处，披襟眺望雄。斜阳催去棹，回首白云丛。
野菊
作者：温新
朝代：明
体裁：七言律诗

重阳不见乡园菊，野径折来尤可怜。为客正当岭海外，逢花偏忆酒杯前。荒英断叶愁相把，落日飞云恨转牵。两岁佳辰俱自负，几回欲赋不成篇。
广宁道中望闾山发兴
作者：温景葵
朝代：明
体裁：七言律诗

望入闾阳霁景浓，一犁膏雨动三农。风飘花气香如和，日射岚光翠且重。雄镇本缘无虑建，名山还自有虞封。当今障塞非秦比，只在忠良妙折冲。
金州观海
作者：温景葵
朝代：明
体裁：七言律诗

青山碧水傍城隈，驿使登临望眼开。柳拂鹅黄风习习，江流鸭绿气皑皑。浮槎髣髴随云去，飞鹜分明自岛来。极目南天纷瑞霭，乡人指点是蓬莱。
寄友
作者：温璜
朝代：明
体裁：七言律诗

灵隐峰前手暂携，千章新绿子规啼。眼边流水春重到，别后停云思几迷。俯听露珠传点画，惊闻药裹亟刀圭。殷勤简付遗方法，茹澹安缘缓杖藜。
赠大司徒毕老先生得请旋里
作者：温禧
朝代：明

龙马精神海鹤姿，独司北斗佐明时。三朝望重需调鼎，千载清风蚤茹芝。裴野黄花留晚节，枫宸天语沛温词。苍生未辍东山想，勋德应劳圣主思。
七夕
作者：温纯
朝代：明

天上牛郎夜渡河，河边织女手停梭。闾阎薄命妾不语，独宿孤房泪如雨。
七夕同董惟益司寇蔡弘甫薛鲁叔二太史集朱汝脩保御脩竹馆分得身字
作者：温纯
朝代：明

乌鹊桥成玉露新，双星久雨阻通津。河边似作参商侣，机上空怜寂寞春。随俗曝裈聊复尔，穿针补衮是何人。又闻思妇深闺语，不及连枝叹此身。
上元同刘敬甫送弟从戎
作者：温纯
朝代：明

海内风尘满，忧时可奈何。暗香梅自发，积雪鬓全皤。任侠挥长剑，铭勋望伏波。伫看麟阁画，握手醉烟萝。三五团圆夕，留连离别时。还从姜氏被，预想谢家诗。春入池塘草，路分南北岐。吹毛刀可赠，万里以为期。
上元同刘敬甫送弟从戎·其一
作者：温纯
朝代：明

海内风尘满，忧时可奈何。暗香梅自发，积雪鬓全皤。任侠挥长剑，铭勋望伏波。伫看麟阁画，握手醉烟萝。
上元同刘敬甫送弟从戎·其二
作者：温纯
朝代：明

三五团圆夕，留连离别时。还从姜氏被，预想谢家诗。春入池塘草，路分南北岐。吹毛刀可赠，万里以为期。
上巳邀司马汪公伯玉游西湖
作者：温纯
朝代：明

乘时脩禊向烟波，为爱风流晋永和。久别琴樽霜入鬓，乍逢湖海酒如河。移舟曲傍苏堤柳，蹑蹬高扪葛岭萝。入夜论文真倚玉，阳春谁和郢人歌。
丙午上元西社观灯登城楼次日桥上看龙灯同孔治甫暨薛龙阜胡含素梁君旭来阳伯驭仲家弟希孔得同字
作者：温纯
朝代：明

村社招邀少长同，正逢皎月满晴空。欲从雉堞游天外，如暏鳌山在禁中。不夜城连南北合，长春花入绮罗丛。桥成灿烂龙争跃，鼓鬣双双戏彩虹。
中秋仲宣楼送秦藩伯之滇南
作者：温纯
朝代：明

萧瑟登楼听郢歌，共怜王粲住征舸。逢秋岭月当檐胜，恋客江花入槛多。云里象人瞻日色，天涯鸡足待春波。使君一去千山隔，尺素遥看雁影过。
中秋前四日集维益朱榴馆得残字
作者：温纯
朝代：明

秋色愁肠夜乍寒，偶从看月一凭栏。海潮白拥江门雪，榴累朱悬洞府丹。林野总沾新雨露，闾阎仍苦旧凋残。爽鸠此日春将半，何得馀波动地欢。
中秋集余望筠馆时久坐方得月会逮税使之横于楚者又逢圣诞志喜分得山字
作者：温纯
朝代：明

坐看皎月出云间，岂为扶阳力不悭。顷刻阴翳消宇内，普天光照遍人寰。正逢汤沐生春色，想见宫闱霁圣颜。自是大明千万世，将呼嵩岳寿南山。
久阴芍药不开望垄有感
作者：温纯
朝代：明

红药含芳惨不开，况逢阴雨助人哀。欲投綵笔诗全废，漫倚雕栏首重回。荒冢望为云里舍，斑衣翻作梦中莱。一尊彷佛承欢日，又听啼乌泪满腮。
九日圣驾阅寿宫奉命同丰城李侯守崇文门时有綵罗之赐
作者：温纯
朝代：明

鹓班扈从出长杨，鱼钥钦承被宠光。凤阙云回星拱极，銮舆霞映帝垂裳。杯浮金菊开芳径，雪叠香罗出尚方。伫目八荒登寿域，欢歌游豫颂君王。九日天高爽气开，五云缥缈驾东回。为占万代兴龙地，非恋千秋戏马台。绮赐群工沾雨露，香分御座近蓬莱。披衣拜舞同居守，挟纩还期遍九垓。
九日圣驾阅寿宫奉命同丰城李侯守崇文门时有綵罗之赐·其一
作者：温纯
朝代：明

鹓班扈从出长杨，鱼钥钦承被宠光。凤阙云回星拱极，銮舆霞映帝垂裳。杯浮金菊开芳径，雪叠香罗出尚方。伫目八荒登寿域，欢歌游豫颂君王。
九日圣驾阅寿宫奉命同丰城李侯守崇文门时有綵罗之赐·其二
作者：温纯
朝代：明

九日天高爽气开，五云缥缈驾东回。为占万代兴龙地，非恋千秋戏马台。绮赐群工沾雨露，香分御座近蓬莱。披衣拜舞同居守，挟纩还期遍九垓。
书董生玉几山房图
作者：温纯
朝代：明

玉几去天才尺五，何缘耸立君之户。松桧为垣草为堂，閒窥科蚪穷今古。朅来啸傲天之涯，酒酣落笔走龙蛇。弹铗羞为孟尝客，无鱼甘自老京华。
五凤楼前祝圣寿修十馀年旷典也时月望于十六日祝当其望云志庆
作者：温纯
朝代：明

欢逢旷典庆丹墀，正是中秋月望时。虎拜楼前新礼乐，山呼阶下旧威仪。箴从大宝金为鉴，歌和长春酒进卮。最喜连朝翻衮袖，且传达孝万方知。
五日同使君谒子贡祠对酌
作者：温纯
朝代：明

旧宰祠堂背郭横，肩随旅拜向檐楹。千年墙室窥瞻好，五日椒兰感慨生。拂坐薰风思解愠，盈卮蒲酒对澄清。执鞭岂为文章业，所至长留奕奕名。胜地相从引兴长，低佪尽日思望洋。疏林隔水莺相和，细雨衔泥燕并翔。风物天涯催鬓改，驹阴时节忆年芳。赐沾宫扇先朝事，彷佛佳辰侍帝傍。
五日同使君谒子贡祠对酌·其一
作者：温纯
朝代：明

旧宰祠堂背郭横，肩随旅拜向檐楹。千年墙室窥瞻好，五日椒兰感慨生。拂坐薰风思解愠，盈卮蒲酒对澄清。执鞭岂为文章业，所至长留奕奕名。
五日同使君谒子贡祠对酌·其二
作者：温纯
朝代：明

胜地相从引兴长，低佪尽日思望洋。疏林隔水莺相和，细雨衔泥燕并翔。风物天涯催鬓改，驹阴时节忆年芳。赐沾宫扇先朝事，彷佛佳辰侍帝傍。
五杂俎
作者：温纯
朝代：明

五杂俎，酝盈瓿。往复还，脱巾走。不得己，刃及首。五杂俎，城半虎。往复还，士女残。不得已，郊多垒。五杂俎，勾远部。往复还，帐满山。不得巳，城环水。五杂俎，卯历酉。往复还，耦尽掊。不得已，楼火起。五杂俎，南城促。往复还，矢相属。不得已，自屠戮。
五杂俎·其一
作者：温纯
朝代：明

五杂俎，酝盈瓿。往复还，脱巾走。不得己，刃及首。
五杂俎·其三
作者：温纯
朝代：明

五杂俎，勾远部。往复还，帐满山。不得巳，城环水。
五杂俎·其二
作者：温纯
朝代：明

五杂俎，城半虎。往复还，士女残。不得已，郊多垒。
五杂俎·其五
作者：温纯
朝代：明

五杂俎，南城促。往复还，矢相属。不得已，自屠戮。
五杂俎·其四
作者：温纯
朝代：明

五杂俎，卯历酉。往复还，耦尽掊。不得已，楼火起。
仲忧定海招宝山同王将军张宪长观水陆大操
作者：温纯
朝代：明

山河一统巩皇图，拜命东南镇海隅。贾勇旌旄雄虎豹，先登精锐竞蝥弧。期标南国千年柱，如渡西川五月泸。亦喜务农休士马，恐因忘战启忧虞。紫电清霜武库多，转输谁是汉萧何。将军不喜髀生肉，甲士翻嫌海息波。悬哨如笼麟谷鸽，衔枚似趁蔡州鹅。阵头目极吴门练，疑有骅骝傍水过。
仲忧定海招宝山同王将军张宪长观水陆大操·其一
作者：温纯
朝代：明

山河一统巩皇图，拜命东南镇海隅。贾勇旌旄雄虎豹，先登精锐竞蝥弧。期标南国千年柱，如渡西川五月泸。亦喜务农休士马，恐因忘战启忧虞。
仲忧定海招宝山同王将军张宪长观水陆大操·其二
作者：温纯
朝代：明

紫电清霜武库多，转输谁是汉萧何。将军不喜髀生肉，甲士翻嫌海息波。悬哨如笼麟谷鸽，衔枚似趁蔡州鹅。阵头目极吴门练，疑有骅骝傍水过。
仲春陪祀先师
作者：温纯
朝代：明

太牢遣荐陋溪毛，窥见宫墙数仞高。节历中和方月魄，乐成金玉俨云璈。获麟千载伤吾道，歌凤当时入楚骚。此日辟雍争北面，忧时何必目频蒿。
信阳道中阻雨次杨使君韵
作者：温纯
朝代：明

行春单骑出郊堤，风雨更阑鸟道迷。但使闾阎无犬吠，何妨林野对鸡栖。贤山梦寐惊钟斗，浉水潺湲动鼓？。莫道随车饶大泽，主人馀润自东西。
信阳道中阻雨次杨使君韵
作者：温纯
朝代：明
体裁：七言律诗

行春单骑出郊堤，风雨更阑鸟道迷。但使闾阎无犬吠，何妨林野对鸡栖。贤山梦寐惊钟斗，浉水潺湲动鼓�。莫道随车饶大泽，主人馀润自东西。
先是奉命十七日早合内外诸臣于五凤楼前祝釐次韵
作者：温纯
朝代：明

佳节巧连华渚辰，诏传五凤听鸡人。云霄咫尺颜应喜，玉帛趋跄意总真。即向彤庭歌既醉，先从玉宇赋千春。况闻指日收中贵，念及遗黎处处贫。
公无渡河
作者：温纯
朝代：明

公无渡河。陆行坦坦，尚有风波。河水不测，盘涡实多。深不可厉，内藏鼋鼍。得人则食，不知其佗。公无渡河。虽有舟楫，吞舟奈何。长年辟易，如见网罗。不如安卧，饮酒高歌。公无渡河。
再游李氏园
作者：温纯
朝代：明

重怜幽寂再开筵，信步乘风到斗边。竟日同为园际客，百年君是酒中仙。看山日落中原尽，倚韵诗惭大历前。自笑支离归去晚，不妨尽日坐云烟。
初夏同雷健夫马子充游子德园
作者：温纯
朝代：明

雨霁夏犹春，班荆白首新。名花香入座，幽鸟语依人。绛帐经谁授，丰城剑有神。相从三博士，星聚恐惊荀。
初秋同社友集井园
作者：温纯
朝代：明

郁蒸暑气未全收，虚听蝉声树里秋。把酒仍为河朔饮，醉馀散发更临流。
南郊陪祀
作者：温纯
朝代：明

雪霁郊坛对越时，恍疑朝拱万灵知。深宫慄慄应无斁，上帝洋洋若有私。运际贞元天地合，节临亥子斗杓移。闭关已得扶阳力，定有春辉遍海涯。
又同登万松岭
作者：温纯
朝代：明

揽胜对高春，衔杯俯万松。人疑乘凤舞，亭似藉云封。湖海当檐尽，山林引兴浓。愿言婚嫁毕，同此醉芙蓉。
又同登观象台
作者：温纯
朝代：明

仗剑登台欲蹑云，不妨萧瑟对斜曛。平临睥睨连山色，危倚玑衡傍斗文。天为宸游开夕霁，人因佳节坐宵分。宣传雨露宽秋赋，动地欢声处处闻。
又同饮李太史宅时太史尊人孝廉在坐
作者：温纯
朝代：明

郊行几度驻江干，江上多君赋考槃。苍翠松姿春不老，蔚蓝山色夏犹寒。开尊重引探奇兴，投辖还兼舞綵欢。共向隆中占象纬，弓旌行指卧龙滩。
合阳晓发
作者：温纯
朝代：明

侵晨出郭门，萧瑟望朝暾。霜逼秋禾熟，日烘野马奔。兵戈连塞徼，耕凿几烟村。抚景临岐路，凄然欲断魂。
同子忠登牛首山
作者：温纯
朝代：明

探奇蹑蹬历危廊，披雾乘风到上方。醉向空中扪日月，梦回云里听笙篁。即看紫气连高阙，似遇青牛过故乡。美景况逢词赋侣，总非吾土亦相羊。
同子成游说经台
作者：温纯
朝代：明

为结烟霞侣，因过尹喜门。停车逢白鹤，挥麈听玄言。瑶草经春长，琪花冒雨繁。真源如可问，待月坐黄昏。从君探世业，道德五千存。紫气烟云合，丹崖日月屯。有无观妙徼，恍惚尽乾坤。似得真常脉，先天可细论。
同子成游说经台·其一
作者：温纯
朝代：明

为结烟霞侣，因过尹喜门。停车逢白鹤，挥麈听玄言。瑶草经春长，琪花冒雨繁。真源如可问，待月坐黄昏。
同子成游说经台·其二
作者：温纯
朝代：明

从君探世业，道德五千存。紫气烟云合，丹崖日月屯。有无观妙徼，恍惚尽乾坤。似得真常脉，先天可细论。
同孙侍中王李二直指游北高峰次灵隐寺壁韵
作者：温纯
朝代：明

蜡屐登临结侣行，高峰胜处还再更。万木扶疏欲填壑，群山迤逦如环城。当檐月到徙松影，隔岭风来闻潮声。秉烛同游不尽兴，况逢秋色含别情。
同官姜女遮骑山
作者：温纯
朝代：明

山灵亦为妇人哀，半路能令追骑回。何似愚公长障塞，免教骸骨尽成灰。
同李杜二使君望太和山
作者：温纯
朝代：明

危楼缥缈倚云成，西望名山势若平。太液扬波晴亦雨，天门返照夜还明。相逢李杜饶新句，几遇金兰感旧盟。安得乘风凌绝顶，紫霄长听步虚声。
同胡奉常集燕子矶
作者：温纯
朝代：明

丹崖峭壁欲回澜，直插中流作柱看。影落江心疑燕度，根连钟岭隐龙蟠。逍遥尽日机全息，花鸟逢春兴未阑。况是皇家礼芑地，河山长巩万年安。
同胡子忠重游燕子矶闻我兵复朝鲜
作者：温纯
朝代：明

宝阁重登酒半阑，相逢春色映层澜。飞矶岂学衔泥燕，近水常留折苇滩。日送花阴侵座入，夜耽棋局把杯弹。东征忽报师全捷，赌墅风流忆谢安。
同胡藩参蔡宪使集永嘉江心寺
作者：温纯
朝代：明

绀宇空悬面面低，观风聊此一攀跻。閒横双眼扶桑尽，细话三生弱水迷。独立潮头天上下，平临塔影月东西。经行处处堪垂泪，敢道波澄静鼓鼙。异地金焦江上齐，又如滟滪起招提。水云乱锁青莲合，天地双瞻北斗迷。尽日皈依留幻境，逢人耕敛问遗黎。相看谁是东南柱，谩向中流握管题。
同胡藩参蔡宪使集永嘉江心寺·其一
作者：温纯
朝代：明

绀宇空悬面面低，观风聊此一攀跻。閒横双眼扶桑尽，细话三生弱水迷。独立潮头天上下，平临塔影月东西。经行处处堪垂泪，敢道波澄静鼓鼙。
同胡藩参蔡宪使集永嘉江心寺·其二
作者：温纯
朝代：明

异地金焦江上齐，又如滟滪起招提。水云乱锁青莲合，天地双瞻北斗迷。尽日皈依留幻境，逢人耕敛问遗黎。相看谁是东南柱，谩向中流握管题。
同赵汝存宿大关山洞借食僧家
作者：温纯
朝代：明

簇锦传灯照眼明，兴来披豁总关情。观风转向云岩下，得侣何妨鸟道行。辟谷山中容我住，采芝方外有僧迎。逢人说尽金银气，谁向空门问此生。
同邹秦二使君游德山
作者：温纯
朝代：明

孤峰突兀俯群山，遥望江湖碧一湾。善卷池连青草合，高僧塔共野云閒。听经鹤去烟霞外，采药人来杳霭间。一局残棋钟磬落，招提尽掩不知还。
喜马子仪至得二亲信
作者：温纯
朝代：明

檐雀噪曾频，乍逢问二亲。喜闻颜似玉，应是寿长春。桃熟蟠山近，莲开玉女邻。思归扶杖屦，对景可全真。
园中望先茔感怆用百岁吾偕汝句
作者：温纯
朝代：明

无情花自发，底事鸟如歌。本为逍遥适，翻令感怆多。望云封若斧，滴酒泪成波。百岁吾偕汝，那堪诵蓼莪。
夏日同游李氏园
作者：温纯
朝代：明

亭子高连睥睨齐，相逢倒屣共君跻。尊开北海凭溪转，坐对西山返照低。金阙晓开云外拥，玉楼烟袅雨中迷。清时休沐堪乘兴，刻烛新诗子夜题。主人结屋帝城边，一径斜通御柳烟。翠色雨馀山吐月，绿阴风净水衔天。芳樽对尔沿溪坐，好景凭谁作赋传。醉后登楼还徙倚，忽闻更漏不知旋。
夏日同游李氏园·其一
作者：温纯
朝代：明

亭子高连睥睨齐，相逢倒屣共君跻。尊开北海凭溪转，坐对西山返照低。金阙晓开云外拥，玉楼烟袅雨中迷。清时休沐堪乘兴，刻烛新诗子夜题。
夏日同游李氏园·其二
作者：温纯
朝代：明

主人结屋帝城边，一径斜通御柳烟。翠色雨馀山吐月，绿阴风净水衔天。芳樽对尔沿溪坐，好景凭谁作赋传。醉后登楼还徙倚，忽闻更漏不知旋。
夏日同裴太仆泛西湖
作者：温纯
朝代：明

刚怜簪乍盍，却恐袂仍分。槎入六桥柳，杯浮二岭云。雨馀荷欲长，风送磬常闻。半日跏趺坐，相将译梵文。
夏日邀徐君羽饮子由亭
作者：温纯
朝代：明

天汉风流见使星，乾坤此地剩孤亭。怀人汝上云连蜀，下榻尊前月满棂。风雨联床发半绿，江湖挥麈眼同青。夏阳不尽相看思，有约春深此更停。
季夏同家弟邀妙上人园游会大雨河涨
作者：温纯
朝代：明

底事骤清凉，开襟共此堂。正逢甲子雨，况是水云乡。说法风帆定，无机鱼鸟忘。一身天地小，吾亦爱吾狂。
宜君孟姜女冽泉
作者：温纯
朝代：明

匹妇何缘有冽泉，只因一念彻苍玄。世人谁解纲常重，流得芳名万古传。
宜川谒刘太公墓有感
作者：温纯
朝代：明

游燕杖屦趋承日，过里低佪想像时。我愧延陵将挂剑，谁怜有道为题碑。心灰杯泻千行泪，手泽肠回一局棋。极目松楸两地隔，不堪霜露系吾思。
宜川谢刘伯明年兄赙吊晤其弟叔贞
作者：温纯
朝代：明

不忘高义臭如兰，跋涉那知行路难。座对西铭堪论道，尊开北海且加餐。知君有意抟鹏翮，老我何妨戴鹖冠。他日看花游上苑，伫逢春色满长安。从来意气重金兰，投辖多情况二难。乘兴不因雪夜尽，衔杯还并月华餐。书成已贵雒阳纸，赋就应弹贡禹冠。伯仲总为廊庙器，吾将垂钓老江干。
宜川谢刘伯明年兄赙吊晤其弟叔贞·其二
作者：温纯
朝代：明

从来意气重金兰，投辖多情况二难。乘兴不因雪夜尽，衔杯还并月华餐。书成已贵雒阳纸，赋就应弹贡禹冠。伯仲总为廊庙器，吾将垂钓老江干。
宿报国寺同僚胡刘诸君枉过次韵
作者：温纯
朝代：明

衔命停车傍帝城，郊门况有故人迎。一灯夜照祗林鹤，四月春留上苑莺。紫气忻瞻丹凤入，佩声喜傍玉河行。明朝伏陛承清问，数马还愁愧囧卿。
寄弟
作者：温纯
朝代：明

吾仲几传书，飞腾兴欲舒。看云愁见雁，弹铗叹无鱼。经学三冬足，鹏抟万里馀。雪霜亦雨露，努力爱居诸。
寄怀雒阳翟座师
作者：温纯
朝代：明

清时何事拂衣回，咫尺门墙望眼开。一自抡才称国士，遂令增价向金台。灌园户外真罗雀，结社花前共举杯。他日经过闻鲤对，春风满座尚徘徊。
寄题葵园
作者：温纯
朝代：明

沁园春色盖倾初，日涉因成趣有馀。排闼青来山峍屼，当轩碧拥树扶疏。忘机迹与鸥相狎，卫足心仍藿共舒。况是侯王同姓者，何如藜杖夜雠书。
寓天宁寺兰上人房
作者：温纯
朝代：明

宝塔何年创，相传自盛唐。一灯留法界，片月照迷方。山敛浮云尽，风翻贝叶香。无生如可学，吾欲泛慈航。
山行
作者：温纯
朝代：明

冒雨登山望眼舒，翠微山色拥征车。只看足底烟云合，便是洪荒太古初。
峨山高寿史生母七十
作者：温纯
朝代：明

峨山高哉，脉结昆崙，矗不知其几千万里。山势蜿蜒，曲连荆山，尧门而西顾兮，如屏如揖，中有清浊二水。左汇而吞吐于泾渭兮，如环如带，极汪洋之瀰瀰。瑶池西围，仙掌东峙。船藕蟠桃，往往开十丈之花，结千年之实。玉女王母独乘鸾而至止，笙箫奏云和，瑶草满阶戺。如隔尘寰游洞天，况逢秋月桂如绮。凭谁觅藕更觅桃，驻颜却老从今始。觅藕觅桃亦荒唐，不然且于山水之间延儿齿。酿清为圣浊为贤，日向花前进百兕。但歌南山，无劳陟屺。窦氏桂花株株香，田家荆树色色紫。称觞孰与显亲多，男儿有身不致青云，何以移忠报天子。
庆成宴恭述时万历丙子纯以太仆少卿侍殿中
作者：温纯
朝代：明

子夜南郊荐，寅宾北极临。阳生飞琯应，乐奏庆云沉。鱼藻君臣乐，檐梅天地心。玉音亲命酒，既醉荷恩深。九重欣昼接，三祝庆良辰。寒键初阳启，和颜七日亲。歌谐鱼出听，舞遍鹤来驯。喜起瞻前代，皇仁自近臣。
庆成宴恭述时万历丙子纯以太仆少卿侍殿中·其一
作者：温纯
朝代：明

子夜南郊荐，寅宾北极临。阳生飞琯应，乐奏庆云沉。鱼藻君臣乐，檐梅天地心。玉音亲命酒，既醉荷恩深。
庆成宴恭述时万历丙子纯以太仆少卿侍殿中·其二
作者：温纯
朝代：明

九重欣昼接，三祝庆良辰。寒键初阳启，和颜七日亲。歌谐鱼出听，舞遍鹤来驯。喜起瞻前代，皇仁自近臣。
张羽王言别得分字
作者：温纯
朝代：明

虔刀把赠倍慇勤，暂合延津袂欲分。休向风尘愁按剑，且从杯酒细论文。莺花日下同为客，韦孟风流已到君。狗监若逢杨得意，赋成蚤上汉廷闻。
忆弟
作者：温纯
朝代：明

几年作客向幽燕，白日看云学杜眠。欲醉浊醪消旅况，又逢一雁过尊前。
忧旱
作者：温纯
朝代：明

炎刘何意说乾封，雩罢今看舞燕从。岂向桑林躬六事，争歌云汉念三农。目前生意怜芳草，海内多愁望赤松。闻道吕梁洪尽陆，军储此日又难供。西郊云起也纵横，不分星河夜夜明。近水园林何处绿，向阳葵藿几时倾。岂因东海冤犹结，可是弘羊烈未烹。却忆吾皇曾步祷，随车膏雨遍生成。
忧旱·其一
作者：温纯
朝代：明

炎刘何意说乾封，雩罢今看舞燕从。岂向桑林躬六事，争歌云汉念三农。目前生意怜芳草，海内多愁望赤松。闻道吕梁洪尽陆，军储此日又难供。
忧旱·其二
作者：温纯
朝代：明

西郊云起也纵横，不分星河夜夜明。近水园林何处绿，向阳葵藿几时倾。岂因东海冤犹结，可是弘羊烈未烹。却忆吾皇曾步祷，随车膏雨遍生成。
忧旱宜川谢刘伯明年兄赙吊晤其弟叔贞·其一
作者：温纯
朝代：明
体裁：七言律诗

不忘高义臭如兰，跋涉那知行路难。座对西铭堪论道，尊开北海且加餐。知君有意抟鹏翮，老我何妨戴鹖冠。他日看花游上苑，伫逢春色满长安。
战城南
作者：温纯
朝代：明

战城南，敌可灭。矢及远，马如铁。火齐炽，水立绝。愤乘骄，鼓待竭。卫霍生，左贤折。饥餐肉，渴饮血。幕南空，汉耻雪。战城南，敌可灭。
改予知儿和袁生微之戊子下第所作时儿与生同试顺天
作者：温纯
朝代：明

涉世何妨共陆沉，聊从林壑惜分阴。任他按剑临明月，羡尔怀珍有炼金。江驿多梅春可寄，池塘生草梦频侵。莫忘献赋当年意，狗监相逢听好音。
春日二园社集得餐字
作者：温纯
朝代：明

载酒寻春赋考槃，不劳折简罄交欢。閒依花径班荆坐，漫采园蔬作脯餐。树里鸟鸣惊客到，池中鱼跃解人看。醉馀散发忘归去，笑击空明把钓竿。
春日詹直指招饮胡太守园
作者：温纯
朝代：明

亭榭倚危岑，登临惬赏心。山疑浮海市，人似到云林。花气扑帘入，歌声杂鸟吟。相看春意足，底用出郊寻。
昭君怨
作者：温纯
朝代：明

长门回首泪盈襟，琵琶只弹薄命吟。休问丹青受金否，丹青得无用意深。君王万几日日有，忍令粉黛惑其心。况因丹青力，暂受君王恻。和戎苟有利，在胡犹在国。一时丹青手，但易妍媸色。古来更有如簧舌，鹿可为马白可黑。吁嗟乎鹿可为马白可黑，如此丹青杀亦得。
望垄
作者：温纯
朝代：明

绝恨风人痴，忍为九我诗。呼天亲罔极，爱日我何知。想像松楸里，瞻依梦寐时。重将莱彩舞，泉路以为期。
望温岭温泉
作者：温纯
朝代：明

极目看山日望云，住山欲与白云分。老僧笑指东头岭，原是温名本属君。把酒探奇坐紫岩，温泉温岭望中兼。二名偶合相传久，添我何妨共作三。
望温岭温泉·其一
作者：温纯
朝代：明

极目看山日望云，住山欲与白云分。老僧笑指东头岭，原是温名本属君。
望温岭温泉·其二
作者：温纯
朝代：明

把酒探奇坐紫岩，温泉温岭望中兼。二名偶合相传久，添我何妨共作三。
次汝脩观梅
作者：温纯
朝代：明

帝里梅花向日红，巡檐不与少陵同。已分上苑枝头月，肯逐高楼笛里风。醉后共怜西圃盛，赋成谁似广平工。九重正想调羹手，莫道商岩有傅公。
次秋字
作者：温纯
朝代：明

疮痍入梦起边愁，又值萧萧落木稠。何处征人惊雁影，谁家织妇望刀头。杯停河朔忧时日，月照关山出戍秋。为语请缨年少者，风尘海上未曾休。
武陵城楼送李少参之关中
作者：温纯
朝代：明

登楼愁望远，把袂又逢秋。共讶谪仙去，谁怜落叶稠。魂飞崡谷道，月满洞庭州。相见知何日，桃源好驻舟。
江村夜渡
作者：温纯
朝代：明

休沐同游江上村，寻春徙倚到黄昏。舟车远望兼南北，星月平临互吐吞。傍水花阴侵座入，当檐山色伴云屯。相逢莫作乘桴叹，兀坐中流过海门。
浮光八咏 其一 戈山
作者：温纯
朝代：明

郁嵂邻嵩少，仙人遗旧迹。苍翠薄青霄，烟霞烂白石。
浮光八咏 其七 刘墓
作者：温纯
朝代：明

参军玩世者，醉德不醉名。天地馀抔土，古今诵达生。
浮光八咏 其三 春申宅
作者：温纯
朝代：明

昔日春申宅，今时绛节宫。人事今时异，风烟昔日同。
浮光八咏 其二 淮水
作者：温纯
朝代：明

东望长淮水，宛如渭水清。空明天一色，亦可濯吾缨。
浮光八咏 其五 七里泉
作者：温纯
朝代：明

荧碧小龙湫，郁葱腾佳气。独有洗心人，一歃知清味。
浮光八咏 其八 聚仙阁
作者：温纯
朝代：明

小阁何岧峣，霏岚如动色。杖策问筌蹄，丹梯不可即。
浮光八咏 其六 五龙宫
作者：温纯
朝代：明

风俗存三户，雩禜寄五龙。有年书太史，无事忆乾封。
浮光八咏 其四 霸台
作者：温纯
朝代：明

萧王古霸台，野旷望何极。月夜楚歌寒，草木无颜色。
浮光八咏·戈山
作者：温纯
朝代：明

郁嵂邻嵩少，仙人遗旧迹。苍翠薄青霄，烟霞烂白石。东望长淮水，宛如渭水清。空明天一色，亦可濯吾缨。昔日春申宅，今时绛节宫。人事今时异，风烟昔日同。萧王古霸台，野旷望何极。月夜楚歌寒，草木无颜色。荧碧小龙湫，郁葱腾佳气。独有洗心人，一歃知清味。风俗存三户，雩禜寄五龙。有年书太史，无事忆乾封。参军玩世者，醉德不醉名。天地馀抔土，古今诵达生。小阁何岧峣，霏岚如动色。杖策问筌蹄，丹梯不可即。
海潮庵
作者：温纯
朝代：明

古寺碧云边，登临息万缘。法堂留月照，衣钵付灯传。近水花饶笑，开帘鹤欲前。相逢天竺客，说破野狐禅。
游灵谷寺
作者：温纯
朝代：明

出郊为访志公林，塔影还从静室临。象外涤襟泉有德，阶前鼓掌地成音。忽闻鸟韵惊迷性，漫倚松涛试定心。幽寂偏宜驺从去，独留明月伴讴吟。
游禹穴同姜宪使商大理朱太仆王新建集舟中听童子歌予劝民诗
作者：温纯
朝代：明

谒帝因耽万壑烟，相逢如到画图前。开帘席对花间月，倚槛杯浮镜里天。共醉良辰兰曲酒，肯回深夜剡溪船。此时礼稔仍歌咏，犹恐春秋诧有年。
游青柯坪
作者：温纯
朝代：明

削成绝壁倚危梯，刚到山腰眼界迷。为近天门寻白帝，故从鸟道拄青藜。衔杯欲并峰莲吸，得句先携玉女题。正好乘风凌绝顶，归来恐作旧人啼。徙倚探奇恣壮游，几番回首忆秦州。千年紫气从关过，九曲黄河入槛流。旧国城连芳草合，昔贤丘与野烟留。山灵何处钟豪俊，为巩长安亿万秋。
游青柯坪·其一
作者：温纯
朝代：明

削成绝壁倚危梯，刚到山腰眼界迷。为近天门寻白帝，故从鸟道拄青藜。衔杯欲并峰莲吸，得句先携玉女题。正好乘风凌绝顶，归来恐作旧人啼。
游青柯坪·其二
作者：温纯
朝代：明

徙倚探奇恣壮游，几番回首忆秦州。千年紫气从关过，九曲黄河入槛流。旧国城连芳草合，昔贤丘与野烟留。山灵何处钟豪俊，为巩长安亿万秋。
王言卿精膳还朝雪夜枉过有作次韵
作者：温纯
朝代：明

风尘荏苒二毛侵，说剑虚怜许国心。岂向延津龙竟合，何如剡水棹空临。笑看松径开精舍，醉倚梅花赋上林。康济有人堪吏隐，不妨青眼共浮沉。赋就阳春雪满林，地分清切主恩深。閒曹亦是调羹侣，小技终成奏缶音。万里乾坤眼欲尽，百年意气酒重斟。只愁灞上仍如戏，到处腥膻入塞侵。
王言卿精膳还朝雪夜枉过有作次韵·其一
作者：温纯
朝代：明

风尘荏苒二毛侵，说剑虚怜许国心。岂向延津龙竟合，何如剡水棹空临。笑看松径开精舍，醉倚梅花赋上林。康济有人堪吏隐，不妨青眼共浮沉。
王言卿精膳还朝雪夜枉过有作次韵·其二
作者：温纯
朝代：明

赋就阳春雪满林，地分清切主恩深。閒曹亦是调羹侣，小技终成奏缶音。万里乾坤眼欲尽，百年意气酒重斟。只愁灞上仍如戏，到处腥膻入塞侵。
王阳德大参伯仲邀饮墨池园池即右军洗砚处谢氏梦草堂在侧
作者：温纯
朝代：明

选胜名园傍斗城，客来倒屣笑相迎。栏成曲折花争发，坐倚芳菲鸟不惊。生草塘馀灵运梦，临池家绍右军声。主人且莫言投辖，还欲重为结袜行。
瓜步即事
作者：温纯
朝代：明

夕阳古渡问前朝，北指璚花观未遥。京口尚连秦汉月，海门不断古今潮。遗宫芳草沿江渚，异代秋声引玉箫。醉卧欲消千载恨，梦回犹记鹤相招。
登太岳
作者：温纯
朝代：明

高薄层霄礼上玄，徘徊回首笑尘缘。烟生万壑疑无地，云散孤峰忽有天。虎豹关开风送入，丹铅灶冷火迷传。榔梅似是真消息，独立苍茫思渺然。
登岳阳楼
作者：温纯
朝代：明

飞楼蘸水倚连冈，怅望仙踪竟渺茫。龟鹤崚龟囊已尽，江湖环绕带仍长。贾人逢篴龙喷浪，巨蟒离池剑吐芒。犹有梅花当面发，不堪吹落洞庭傍。
登庾亮楼歌
作者：温纯
朝代：明

荆州绾毂地，庾亮古今楼。楼吞潇湘洞庭水，地控东西上下流。蜀吴虎斗亦雄武，不得荆州苦更苦。须臾胜败一局棋，三分事业几丘土。何如乘月舒两眸，不浅兴同参佐游。一入醉乡我也无，俯仰天地亦蜉蝤。我今把酒酹明月，虽有圆缺岁岁无休歇。曾向楼中照酒人，又照当时舳舻旌旗之搰搰。瞥见君山云雾横，又见章华草木荣。舜妃楚灵今何在，愁闻江上铁笛声。笛声嘹喨特悽楚，落尽梅花闷不语。回望檐头月已西，乃知千古陈迹仅如一瞬许。孰得孰失孰存亡，孰如江月尚流光。此楼亦难尽满游人兴，胡不乘风鼓枻穷沧海而相羊。醉馀学李白，搥碎黄鹤为狂客。恐杀风景碍吾徒，旋车吊古，更于水浒遍觅庾信罗含宅。
登金山寺
作者：温纯
朝代：明

特立中流澜倒回，振衣极目此徘徊。寻源有意乘槎去，对景浑疑跨鹤来。雨霁龙宫行日月，潮回蜃气接楼台。入瞻座上西来像，为汲中泠供一杯。兰若飞悬龙象孤，真成净土一尘无。天开宝地金生穴，波涌祗林镜作图。舍筏凌虚从苇渡，离缘入定爱河枯。珠宫容我栖禅室，秋水空明片月俱。水月澄空静不流，那分南北照神州。皇图巩固天为堑，汤沐潆洄海似沤。朝贡越裳航万里，车书吴会奠千秋。观涛谁著三都赋，江上应标此柱留。
登金山寺·其一
作者：温纯
朝代：明

特立中流澜倒回，振衣极目此徘徊。寻源有意乘槎去，对景浑疑跨鹤来。雨霁龙宫行日月，潮回蜃气接楼台。入瞻座上西来像，为汲中泠供一杯。
登金山寺·其三
作者：温纯
朝代：明

水月澄空静不流，那分南北照神州。皇图巩固天为堑，汤沐潆洄海似沤。朝贡越裳航万里，车书吴会奠千秋。观涛谁著三都赋，江上应标此柱留。
登金山寺其二
作者：温纯
朝代：明
体裁：七言律诗

兰若飞悬龙象孤，真成净土一尘无。天开宝地金生穴，波涌祗林镜作图。舍筏凌虚从苇渡，离缘入定爱河枯。珠宫容我栖禅室，秋水空明片月俱。
登黄鹤楼
作者：温纯
朝代：明

危楼高耸捍荆襄，不见当时鹤再翔。跨鹤欲从仙侣去，开尊疑对酒家狂。金沙鹦鹉连芳树，二水三山带夕阳。笛里梅花何处落，一声风送五云傍。
礼乐亭赴成君迪太仆宴集
作者：温纯
朝代：明

久别成萍梗，相逢尽日停。论心怜玉署，把酒续庐陵。雨霁青疑染，花开烂若蒸。礼年仍可乐，千载共兹亭。
社集弟居
作者：温纯
朝代：明

景色倍晴和，相逢鬓尽皤。檐荆花叠锦，风树鸟成歌。结社春连夏，开尊酒似河。不知禽庆侣，何处恋青萝。
秋日同董维益司寇蔡弘甫内翰集朱汝修保御脩竹馆得开字
作者：温纯
朝代：明

杏林三径雨馀开，漫倚琅玕结伴来。如向渭川成别业，那逢燕市不衔杯。黄庭经为笼鹅写，綵笔吟看过雁裁。只恐疮痍仍满目，人人都望长桑回。
秋日忆早朝
作者：温纯
朝代：明

当年朝拱斗星移，飞鸟回翔亦有期。静听鸡鸣金钥动，喧传象过玉珂随。肃清秋色连宫阙，咫尺天颜入梦思。何日鼎新三殿后，侍臣重睹汉官仪。暑退年年侍讲帷，秋来日日想朝仪。金流胶折非畴昔，鹄立鹓联正及时。漏待千门花作侣，烟开双阙月应知。忽闻少海恩波渥，即向文华拜赤墀。
秋日忆早朝·其一
作者：温纯
朝代：明

当年朝拱斗星移，飞鸟回翔亦有期。静听鸡鸣金钥动，喧传象过玉珂随。肃清秋色连宫阙，咫尺天颜入梦思。何日鼎新三殿后，侍臣重睹汉官仪。
秋日忆早朝·其二
作者：温纯
朝代：明

暑退年年侍讲帷，秋来日日想朝仪。金流胶折非畴昔，鹄立鹓联正及时。漏待千门花作侣，烟开双阙月应知。忽闻少海恩波渥，即向文华拜赤墀。
移居宣武街庭前有奇石四各题以名维益汝脩弘甫欣然赋诗余亦各得一首 其一 立禅僧
作者：温纯
朝代：明

止锡天台似，石头今已矣。九年少室山，面壁亦暂耳。
移居宣武街庭前有奇石四各题以名维益汝脩弘甫欣然赋诗余亦各得一首 其三 邀月岩
作者：温纯
朝代：明

云何安乐窝，从窟手探月。为悟生生机，天根于此发。
移居宣武街庭前有奇石四各题以名维益汝脩弘甫欣然赋诗余亦各得一首 其二 二华峰
作者：温纯
朝代：明

我有五亩园，当檐二华峙。山灵似有情，不约忽来此。
移居宣武街庭前有奇石四各题以名维益汝脩弘甫欣然赋诗余亦各得一首 其四 化石岭
作者：温纯
朝代：明

宁知木匪石，又知石匪心。不二者谁子，忘言亘古今。
移居宣武街庭前有奇石四各题以名维益汝脩弘甫欣然赋诗余亦各得一首·立禅僧
作者：温纯
朝代：明

止锡天台似，石头今已矣。九年少室山，面壁亦暂耳。我有五亩园，当檐二华峙。山灵似有情，不约忽来此。云何安乐窝，从窟手探月。为悟生生机，天根于此发。宁知木匪石，又知石匪心。不二者谁子，忘言亘古今。
立春前二日雪中谢赐元旦宴钞时岁庚子两立春也
作者：温纯
朝代：明

屠苏开宴旧时传，楮币承恩此日偏。六出花飞沾帝泽，满朝虎拜庆尧天。灵台已奏春如闰，太史将书岁有年。况欲发藏怜远戍，伫看南北净烽烟。
立春次日朝天宫习仪
作者：温纯
朝代：明

鞭鸣鸡唱晓风寒，乐奏胪传庆履端。玉帛趋跄来万国，衣冠舞蹈集千官。蓂开气转三阳节，雪霁春回太乙坛。闻道上方将进酒，嵩呼齐祝万年欢。
答沁水王次来韵
作者：温纯
朝代：明

桂树别来几见秋，每凭云树忆并州。一从碣石论文后，谁向梁园授简游。春色朱门芳草合，天涯华发旅魂愁。开缄忽睹相思句，倚韵诗成月色幽。
答王元美兼怀敬美
作者：温纯
朝代：明

一代才名众岂如，几年高隐蚤悬车。有时搦管挥文藻，尽日耽玄味道书。难弟金兰交不浅，元方梦寐迹仍疏。且凭鱼雁订归计，那得相逢海上渔。
纪怀并引
作者：温纯
朝代：明

计偕试南宫，遂上公车对。时当世太平，内外争尽瘁。穆穆肃皇圣，主静勤修内。怀柔慑万灵，纳言收中贵。惩贪更训廉，信赏罚无贷。嘉靖殷邦同，久道万方赖。至今思祖功，父老犹垂泪。筮仕令北海，海上半凋瘵。初至百忧丛，视事忘向晦。出入童稚眠，徒为簿书累。亦慕卓鲁名，愧非学道爱。别来三十年，父老犹虚戴。补过恨无繇，此任不更再。寄语为令者，毋如余徒慨。三年频于役，凭轼临沧海。徙倚蓬莱间，几席扶桑在。始觉眼界宽，西望极畏垒。天浮日永浴，雁迷岸分彩。归泄无盈虚，百川于此汇。始作卢敖游，高鸟惭意怠。回陟大泽山，日观峰未改。呼吸圆䆸通，应接汗流浼。归来爽自失，蜗居从前悔。西征将之济，延颈问阙里。泰山高万仞，龟蒙亦难儗。有阜迂以曲，沂济文相似。卦列少昊陵，钟灵自此始。祷尼应如响，顶圬生夫子。匹夫祖尧舜，千载崇庙祀。荆棘故不生，异木森且美。当时手植桧，荣枯关泰否。呵护烦神明，感通有至理。低佪瞻拜馀，一贯如面拟。庄皇初践祚，首重言官路。徵书罗四方，召从诸彦后。左掖拜夕郎，白简容敷奏。一时颂恭默，纳约无庸牖。渊哉尼父言，无为真圣度。升遐胡太蚤，遗弓泣宇宙。朱明景风至，衔命之沈代。言陟天下眷，历晋出雁塞。上党文物集，朱门多风槩。沁水主人奇，论文出流辈。踟蹰马邑城，追慨诈为害。云中节至止，带砺盟千载。邂逅赵将军，英声无与佩。接武渭阳周，出师敌辄北。养士与双眼，屈指名仅再。赖有刘都督，三捷威仍倍。今为连炮雷，一发敌尽碎。省卒更省饷，不战功尤最。先声屈人兵，庶以威为爱。乃知禦侮策，全胜在修内。驱车之荆楚，暂憩习家池。西忆羊叔子，山有堕泪碑。言寻云梦泽，荒迷不可知。江汉依然在，皞皞濯于斯。朝登黄鹤楼，暮倚鹦鹉陂。再过巴陵道，不禁先忧思。一著归来赋，远谢叔子规。梦濯缨与足，如在江之涯。仲尼不可尚，千载是吾师。归溯汉水西，言陟太和巅。太和高万丈，乌兔疑倒旋。诸峰亦儿孙，五岳岂比肩。中多学道侣，相与證真诠。真诠何可得，依稀守丹田。夜梦玄帝语，鼓琴宁俟弦。汝归有馀师，汝师言更玄。无思与无为，斯言信不偏。北面终邹鲁，庶几永无愆。繇郧入商于，驱车历木末。蜿蜒七百里，天近海疑括。昆崙于此终，太华势相夺。坤厚信无疆，钟灵及辽阔。姬历八百年，贤圣实超越。历代饶荃宰，宇宙任旋斡。晚近忽荡潏，絪缊气疑脱。郁积端倪开，地维竟轩豁。君子期法坤，厚德以载物。入里返初服，垂涕拜亲闱。二亲方耆寿，偕隐共采薇。春秋耕南亩，不愁寒与饥。弟童儿方丱，挟册亦爱晖。岁时延宾友，欢宴愿无违。但怜姊与妹，各弃扊扅归。解郁开春酒，始幸早拂衣。有甥跪罗列，庶免永歔欷。壬申冬拜命，乘春临大河。次且崤崡道，踟蹰雒之涯。默思图与书，千载永不磨。渊哉坎之一，万象已森罗。五十数非阙，载籍文何多。南北滋路岐，杨子泣奈何。所以鲁尼父，无言欲回波。观象登道岸，守一更无他。迤逦临熊耳，从郏及申宛。遵彼汝坟境，追思王化远。言驻隆中轸，问俗频往返。恨无随车雨，腼颜如餐饭。有召及吾师，孙公节再建。铜堤竹马迎，云公来何晚。当年羊叔子，步武尤蹇蹇。余在约束中，依旧炙经苑。会有二三子，因依共勤恳。忽为参与商，回首空缱绻。时值大渊献，囧命以绿绶。入关过里门，北征将父母。伏陛瞻龙衮，端拱临星斗。余从典属国，再步廷尉后。旋总大官署，六礼亲奔走。喜遇泰交成，远近欢盈口。至今三十年，乾坤同悠久。礼乐容台司，骏奔郊庙际。有友赵柱史，之楚正揽辔。久要故不忘，相期秉忠义。同歌蜀道难，并失南郡意。解组先后归，遂初泾峨内。潜修卒旧业，力耕供赋税。山林亦有责，报恩明不倍。目极日月边，如睹天颜霁。初宿邯郸署，偶闻邻妇啼。声声如有诉，多云有所思。不作双飞鸟，却为征夫妻。征夫妻犹可，边塞苦谁知。不愁衣带缓，但恐寄衣迟。砧杵家家急，贱妾心独悲。手纫衣未成，衣成附阿谁。倚门有二亲，下车伏地拜。拭泪转开颜，问讯疑梦寐。乍聚忘远游，囊空反增爱。有美弱冠弟，青衿亦聪慧。随行兼问字，二亲欢更倍。东觅仙掌莲，西慕瑶池会。莲实犹可得，桃熟难更再。但酿清为圣，浊亦贤可待。蓂开柏叶进，菊绽桑落美。张筵聚宾从，门巷填车盖。余舞老莱斑，弟咏南山对。诸孙争进履，椿荣萱树背。有召忽临门，承欢仅六载。于今涕泪多，不忍见松桧。涒滩为帝理，再侍讲筵内。未几拜命行，捧敕临东海。二亲犹及将，扶侍供甘脆。王事信靡盬，不遑周仍隘。采莼更觅鲤，奉养敢云备。明王隆孝思，永言锡吾类。遵海望天台，偶与知己会。手染二亲容，驻颜语仍在。语及世上名，洗耳有真态。相期雁荡游，抚景尝至再。归署襟已豁，如在尘寰外。乃知乾坤里，形骸元无碍。吴山天然境，天目于此会。江海襟尝合，龙凤结仍大。钟灵更毓秀，都会千年在。一水临岛夷，所恃在武备。余乏安攘策，坐镇浑无赖。官联幸同心，但于簿书内。民瘼尚未瘳，何论沧溟外。有时陟吴巅，似与昆崙对。我屋居其间，视之仅如芥。恐为形迹拘，俯仰惭函盖。视师鳌柱下，寻登鳌柱上。举目溟渤尽，楼船争用命。共恨海不波，髀肉生愈忼。翻思武欲修，文事宜先尚。郤縠何人哉，礼乐称名将。回瞻孔庙颓，鼎新如始创。郡士课文秇，薛子神尤王。令如石头城，御李儿共傍。其师亦千之，余愧申公望。师已魁多士，蔡薛文日畅。辛丑同对庭，文子亦与伉。又同读秘书，盐梅吾已谅。独有儿予知，挟册犹惆怅。盍簪兼丽泽，相期仍无量。虎林戒行李，返舟停霅水。旋从姑苏城，一水达都鄙。中经江淮河，西自楚豫起。军储四百万，私运亦称此。平江信多劳，宋公良比美。万安通夏镇，余亦从经纪。至今三纪馀，舳舻争逦迤。飞挽古未有，陵园亦宁只。乃知故与利，子舆言有以。纷纷泇莱议，拘曲终当已。谁其浚二洪，行险深见底。水繇地中行，陵运咸永倚。往来亦利涉，朝贡疾如矢。舍此谈他途，如车轻弃轨。初从司农后，旋领藏庾役。金贮四百万，粟犹六年积。人人怀婺恤，已惧渔竭泽。倏忽十年馀，出多入不益。粟乏兼岁储，金万不及百。仰给人如麻，啧啧朝与夕。司农难以应，仰屋忧难释。广开鬻爵例，铨路惧乖隔。严督搜粟吏，又为闾阎惜。食寡与用舒，斯言诚药石。九重方明圣，成命正于赫。屡示宽恤期，四海手加额。己丑罪逆积，殃及我慈闱。黄泉不可从，衔恤扶榇归。蒙恩予槥地，又蒙享以词。封树遂成林，丽牲遂有碑。附以名人铭，不朽当在兹。亲恩日欲报，梦翻莱子衣。皇恩报更难，衔结不敢辞。捧诏领南铨，始遂金陵游。仰瞻定鼎基，王气莽千秋。龙盘连燕矶，虎踞对牛头。孝陵郁以葱，都会今称留。百司常拱卫，南北盛二周。余辱百官长，表率愧前修。癸巳当计吏，但知右名流。追忆郏鄏卜，极目望宸旒。夏拜冬官命，承恩就子舍。入门睹吾翁，故颜惊彫谢。尝药仅三时，亥晦忽长夜。皇恩慈闱并，感极泪长泻。呜呼马鬣封，千年邻二华。执秩碑实录，执宪铭匪假。惟有罔极思，不如从翁化。郁鬯非无酒，酹地空荐藉。读礼松楸间，并读论孟语。始知精一脉，乃在不踰矩。所欲惟从心，危微宁异睹。形色性命合，邹孟真学鲁。直养开一关，作圣如导瞽。上达在下学，刚大岂袭取。求一惟忠恕，为已当学古。日用精义足，默识敢自沮。不然内外岐，空谈竟何补。
纪怀并引·其一
作者：温纯
朝代：明

计偕试南宫，遂上公车对。时当世太平，内外争尽瘁。穆穆肃皇圣，主静勤修内。怀柔慑万灵，纳言收中贵。惩贪更训廉，信赏罚无贷。嘉靖殷邦同，久道万方赖。至今思祖功，父老犹垂泪。
纪怀并引·其二十五
作者：温纯
朝代：明

读礼松楸间，并读论孟语。始知精一脉，乃在不踰矩。所欲惟从心，危微宁异睹。形色性命合，邹孟真学鲁。直养开一关，作圣如导瞽。上达在下学，刚大岂袭取。求一惟忠恕，为已当学古。日用精义足，默识敢自沮。不然内外岐，空谈竟何补。
纪怀并引其七
作者：温纯
朝代：明
体裁：古风

驱车之荆楚，暂憩习家池。西忆羊叔子，山有堕泪碑。言寻云梦泽，荒迷不可知。江汉依然在，皞皞濯于斯。朝登黄鹤楼，暮倚鹦鹉陂。再过巴陵道，不禁先忧思。一著归来赋，远谢叔子规。梦濯缨与足，如在江之涯。仲尼不可尚，千载是吾师。
纪怀并引其三
作者：温纯
朝代：明
体裁：古风

三年频于役，凭轼临沧海。徙倚蓬莱间，几席扶桑在。始觉眼界宽，西望极畏垒。天浮日永浴，雁迷岸分彩。归泄无盈虚，百川于此汇。始作卢敖游，高鸟惭意怠。回陟大泽山，日观峰未改。呼吸圆䆸通，应接汗流浼。归来爽自失，蜗居从前悔。
纪怀并引其九
作者：温纯
朝代：明
体裁：古风

繇郧入商于，驱车历木末。蜿蜒七百里，天近海疑括。昆崙于此终，太华势相夺。坤厚信无疆，钟灵及辽阔。姬历八百年，贤圣实超越。历代饶荃宰，宇宙任旋斡。晚近忽荡潏，絪缊气疑脱。郁积端倪开，地维竟轩豁。君子期法坤，厚德以载物。
纪怀并引其二
作者：温纯
朝代：明
体裁：古风

筮仕令北海，海上半凋瘵。初至百忧丛，视事忘向晦。出入童稚眠，徒为簿书累。亦慕卓鲁名，愧非学道爱。别来三十年，父老犹虚戴。补过恨无繇，此任不更再。寄语为令者，毋如余徒慨。
纪怀并引其二十
作者：温纯
朝代：明
体裁：古风

虎林戒行李，返舟停霅水。旋从姑苏城，一水达都鄙。中经江淮河，西自楚豫起。军储四百万，私运亦称此。平江信多劳，宋公良比美。万安通夏镇，余亦从经纪。至今三纪馀，舳舻争逦迤。飞挽古未有，陵园亦宁只。乃知故与利，子舆言有以。纷纷泇莱议，拘曲终当已。谁其浚二洪，行险深见底。水繇地中行，陵运咸永倚。往来亦利涉，朝贡疾如矢。舍此谈他途，如车轻弃轨。
纪怀并引其二十一
作者：温纯
朝代：明
体裁：古风

初从司农后，旋领藏庾役。金贮四百万，粟犹六年积。人人怀婺恤，已惧渔竭泽。倏忽十年馀，出多入不益。粟乏兼岁储，金万不及百。仰给人如麻，啧啧朝与夕。司农难以应，仰屋忧难释。广开鬻爵例，铨路惧乖隔。严督搜粟吏，又为闾阎惜。食寡与用舒，斯言诚药石。九重方明圣，成命正于赫。屡示宽恤期，四海手加额。
纪怀并引其二十三
作者：温纯
朝代：明
体裁：古风

捧诏领南铨，始遂金陵游。仰瞻定鼎基，王气莽千秋。龙盘连燕矶，虎踞对牛头。孝陵郁以葱，都会今称留。百司常拱卫，南北盛二周。余辱百官长，表率愧前修。癸巳当计吏，但知右名流。追忆郏鄏卜，极目望宸旒。
纪怀并引其二十二
作者：温纯
朝代：明
体裁：古风

己丑罪逆积，殃及我慈闱。黄泉不可从，衔恤扶榇归。蒙恩予槥地，又蒙享以词。封树遂成林，丽牲遂有碑。附以名人铭，不朽当在兹。亲恩日欲报，梦翻莱子衣。皇恩报更难，衔结不敢辞。
纪怀并引其二十四
作者：温纯
朝代：明
体裁：古风

夏拜冬官命，承恩就子舍。入门睹吾翁，故颜惊彫谢。尝药仅三时，亥晦忽长夜。皇恩慈闱并，感极泪长泻。呜呼马鬣封，千年邻二华。执秩碑实录，执宪铭匪假。惟有罔极思，不如从翁化。郁鬯非无酒，酹地空荐藉。
纪怀并引其五
作者：温纯
朝代：明
体裁：古风

庄皇初践祚，首重言官路。徵书罗四方，召从诸彦后。左掖拜夕郎，白简容敷奏。一时颂恭默，纳约无庸牖。渊哉尼父言，无为真圣度。升遐胡太蚤，遗弓泣宇宙。
纪怀并引其八
作者：温纯
朝代：明
体裁：古风

归溯汉水西，言陟太和巅。太和高万丈，乌兔疑倒旋。诸峰亦儿孙，五岳岂比肩。中多学道侣，相与證真诠。真诠何可得，依稀守丹田。夜梦玄帝语，鼓琴宁俟弦。汝归有馀师，汝师言更玄。无思与无为，斯言信不偏。北面终邹鲁，庶几永无愆。
纪怀并引其六
作者：温纯
朝代：明
体裁：古风

朱明景风至，衔命之沈代。言陟天下眷，历晋出雁塞。上党文物集，朱门多风槩。沁水主人奇，论文出流辈。踟蹰马邑城，追慨诈为害。云中节至止，带砺盟千载。邂逅赵将军，英声无与佩。接武渭阳周，出师敌辄北。养士与双眼，屈指名仅再。赖有刘都督，三捷威仍倍。今为连炮雷，一发敌尽碎。省卒更省饷，不战功尤最。先声屈人兵，庶以威为爱。乃知禦侮策，全胜在修内。
纪怀并引其十
作者：温纯
朝代：明
体裁：古风

入里返初服，垂涕拜亲闱。二亲方耆寿，偕隐共采薇。春秋耕南亩，不愁寒与饥。弟童儿方丱，挟册亦爱晖。岁时延宾友，欢宴愿无违。但怜姊与妹，各弃扊扅归。解郁开春酒，始幸早拂衣。有甥跪罗列，庶免永歔欷。
纪怀并引其十一
作者：温纯
朝代：明
体裁：古风

壬申冬拜命，乘春临大河。次且崤崡道，踟蹰雒之涯。默思图与书，千载永不磨。渊哉坎之一，万象已森罗。五十数非阙，载籍文何多。南北滋路岐，杨子泣奈何。所以鲁尼父，无言欲回波。观象登道岸，守一更无他。
纪怀并引其十七
作者：温纯
朝代：明
体裁：古风

涒滩为帝理，再侍讲筵内。未几拜命行，捧敕临东海。二亲犹及将，扶侍供甘脆。王事信靡盬，不遑周仍隘。采莼更觅鲤，奉养敢云备。明王隆孝思，永言锡吾类。遵海望天台，偶与知己会。手染二亲容，驻颜语仍在。语及世上名，洗耳有真态。相期雁荡游，抚景尝至再。归署襟已豁，如在尘寰外。乃知乾坤里，形骸元无碍。
纪怀并引其十三
作者：温纯
朝代：明
体裁：古风

时值大渊献，囧命以绿绶。入关过里门，北征将父母。伏陛瞻龙衮，端拱临星斗。余从典属国，再步廷尉后。旋总大官署，六礼亲奔走。喜遇泰交成，远近欢盈口。至今三十年，乾坤同悠久。
纪怀并引其十九
作者：温纯
朝代：明
体裁：古风

视师鳌柱下，寻登鳌柱上。举目溟渤尽，楼船争用命。共恨海不波，髀肉生愈忼。翻思武欲修，文事宜先尚。郤縠何人哉，礼乐称名将。回瞻孔庙颓，鼎新如始创。郡士课文秇，薛子神尤王。令如石头城，御李儿共傍。其师亦千之，余愧申公望。师已魁多士，蔡薛文日畅。辛丑同对庭，文子亦与伉。又同读秘书，盐梅吾已谅。独有儿予知，挟册犹惆怅。盍簪兼丽泽，相期仍无量。
纪怀并引其十二
作者：温纯
朝代：明
体裁：古风

迤逦临熊耳，从郏及申宛。遵彼汝坟境，追思王化远。言驻隆中轸，问俗频往返。恨无随车雨，腼颜如餐饭。有召及吾师，孙公节再建。铜堤竹马迎，云公来何晚。当年羊叔子，步武尤蹇蹇。余在约束中，依旧炙经苑。会有二三子，因依共勤恳。忽为参与商，回首空缱绻。
纪怀并引其十五
作者：温纯
朝代：明
体裁：古风

初宿邯郸署，偶闻邻妇啼。声声如有诉，多云有所思。不作双飞鸟，却为征夫妻。征夫妻犹可，边塞苦谁知。不愁衣带缓，但恐寄衣迟。砧杵家家急，贱妾心独悲。手纫衣未成，衣成附阿谁。
纪怀并引其十八
作者：温纯
朝代：明
体裁：古风

吴山天然境，天目于此会。江海襟尝合，龙凤结仍大。钟灵更毓秀，都会千年在。一水临岛夷，所恃在武备。余乏安攘策，坐镇浑无赖。官联幸同心，但于簿书内。民瘼尚未瘳，何论沧溟外。有时陟吴巅，似与昆崙对。我屋居其间，视之仅如芥。恐为形迹拘，俯仰惭函盖。
纪怀并引其十六
作者：温纯
朝代：明
体裁：古风

倚门有二亲，下车伏地拜。拭泪转开颜，问讯疑梦寐。乍聚忘远游，囊空反增爱。有美弱冠弟，青衿亦聪慧。随行兼问字，二亲欢更倍。东觅仙掌莲，西慕瑶池会。莲实犹可得，桃熟难更再。但酿清为圣，浊亦贤可待。蓂开柏叶进，菊绽桑落美。张筵聚宾从，门巷填车盖。余舞老莱斑，弟咏南山对。诸孙争进履，椿荣萱树背。有召忽临门，承欢仅六载。于今涕泪多，不忍见松桧。
纪怀并引其十四
作者：温纯
朝代：明
体裁：古风

礼乐容台司，骏奔郊庙际。有友赵柱史，之楚正揽辔。久要故不忘，相期秉忠义。同歌蜀道难，并失南郡意。解组先后归，遂初泾峨内。潜修卒旧业，力耕供赋税。山林亦有责，报恩明不倍。目极日月边，如睹天颜霁。
纪怀并引其四
作者：温纯
朝代：明
体裁：古风

西征将之济，延颈问阙里。泰山高万仞，龟蒙亦难儗。有阜迂以曲，沂济文相似。卦列少昊陵，钟灵自此始。祷尼应如响，顶圬生夫子。匹夫祖尧舜，千载崇庙祀。荆棘故不生，异木森且美。当时手植桧，荣枯关泰否。呵护烦神明，感通有至理。低佪瞻拜馀，一贯如面拟。
绣春台宴集
作者：温纯
朝代：明

台榭连云载酒登，相逢春色锦千层。名花岂自雒阳得，危槛还从树杪凭。坐对清峨频徙倚，杯浮星月欲鶱腾。夜深留滞浑忘去，回首东林日已升。
老僧岩
作者：温纯
朝代：明

独向中峰立，洪荒直到今。如何身不动，为悟石头心。色相空山里，无言亘古今。嵩山面壁者，还有去来心。
老僧岩·其一
作者：温纯
朝代：明

独向中峰立，洪荒直到今。如何身不动，为悟石头心。
老僧岩·其二
作者：温纯
朝代：明

色相空山里，无言亘古今。嵩山面壁者，还有去来心。
胡子芳移居为余比邻
作者：温纯
朝代：明

何意离群友，相逢更比邻。醉歌吾潦倒，岸帻尔情真。宝剑光腾斗，春林花傍人。子虚如有赋，早晚献枫宸。
自君之出矣
作者：温纯
朝代：明

自君之出矣，昼永夜如年。芳草随时绿，秋月几回圆。自君之出矣，梦中笑语并。既醒还思梦，复恐梦难成。自君之出矣，孤枕夏犹寒。况闻沙塞苦，秋冬衣又单。自君之出矣，新人易为欢。丁宁语新人，莫令藁砧寒。
自君之出矣·其一
作者：温纯
朝代：明

自君之出矣，昼永夜如年。芳草随时绿，秋月几回圆。
自君之出矣·其四
作者：温纯
朝代：明

自君之出矣，新人易为欢。丁宁语新人，莫令藁砧寒。
自君之出矣其三
作者：温纯
朝代：明
体裁：乐府曲辞

自君之出矣，孤枕夏犹寒。况闻沙塞苦，秋冬衣又单。
自君之出矣其二
作者：温纯
朝代：明
体裁：乐府曲辞

自君之出矣，梦中笑语并。既醒还思梦，复恐梦难成。
艾如张
作者：温纯
朝代：明

郁郁灌木，众鸟嘤嘤。临深酌酒，亦可怡情。有鸟有鸟，鷕鷕其鸣。厥德耿介，厥质文明。嗟贾如皋，但慱偶声。恐逢鸷鸟，触树致惊。以媒下翳，以艾藏形。庶几我获，为吾友生。
藩伯王道服张宪周枉过草庐
作者：温纯
朝代：明

老我归来学种瓜，干旄今到故人家。剡溪不尽王猷兴，渭水何劳传望槎。久借甘棠临绿墅，相逢投辖对黄花。欲为十日平原饮，忽漫车尘望渐赊。
虎跑泉寺同孙枢相王李二柱史宴集次苏韵时王柱史将代
作者：温纯
朝代：明

林深地僻构禅堂，雨霁风来襟袖凉。花发满原春未改，灯传列祖月同长。清时且喜成三笑，话别先愁各一方。好景共游难再得，醉馀且觅虎泉尝。
蜂房次远卿韵
作者：温纯
朝代：明

午馀蚁国梦初醒，閒看蜂衙闹晚晴。股带花须香粉合，口衔窗楮屋庐成。振振休说螽斯羽，肃肃如屯细柳营。目击从王齐殚力，杞人何事但忧倾。
西台满考谢赐羊酒钞锭
作者：温纯
朝代：明

朱衣使者降从天，下拜欢承雨露偏。楮币何缘分内帑，纶音似欲赦前愆。委蛇愧乏羔羊节，醉酒深惭饱德篇。不是作霖逢大旱，投醪漫想古人贤。
说经台别子成兼订峨山之游
作者：温纯
朝代：明

游罢终南兴未央，怜君独住远公房。嵯峨有约休相负，恐惹山灵笑我忙。
谢赐庆成宴具后合请建储毕婚用汉甫司寇韵
作者：温纯
朝代：明

入趋枫陛自郊坛，咫尺天威欲报难。推食幸从今醢署，伏蒲岂学汉师丹。龙颜日为前星霁，燕翼春将少海团。况有雎鸠相对喜，关关水际傍金銮。
赠安肃郑公
作者：温纯
朝代：明

兴来曾泛剡溪航，置驿何须羡郑庄。眼为金兰青似染，发同海鹤白于霜。看君合用安车召，念我终将小草藏。推毂未能羞献纳，临风先寄紫霞觞。
赠张甥
作者：温纯
朝代：明

南台旧业擅名流，接武英贤欲奋脩。芹舍仰瞻墙数仞，桂轮辉映月中秋。即看綵笔追秦汉，定有青萍射斗牛。好共儿曹勤努力，吾将蓑笠狎群鸥。
过保定许贞甫侍御墓见其二子
作者：温纯
朝代：明

秋色萧萧向晚寒，谁家吹笛傍征鞍。子猷雪夜空乘兴，玄度风流也盖棺。野外月明骢马第，冢边烟锁钓鱼滩。相思十载平原饮，此日松楸对二难。
过吕公祠
作者：温纯
朝代：明

行役红尘里，仙迹古道傍。七年浑是梦，不必问黄梁。
过夷门有怀西亭宗正
作者：温纯
朝代：明

传经怜帝子，垂泪过夷门。几载诗筒废，千秋藜杖存。鹤归疑见汝，草绿正伤魂。在笥文仍富，相思梦里论。
过武关
作者：温纯
朝代：明

关塞空秦汉，风尘感岁华。猿啼惟鸟道，犬吠有人家。孤嶂天疑近，穷途日易斜。商山知不远，吾欲了生涯。
送万伯修司马之镇蓟辽
作者：温纯
朝代：明

异邦振旅九重知，锁钥亲提十万师。对奕先筹淝水捷，请缨欲向幕南驰。辅京列镇金汤在，属国三韩保障宜。只恐材官生髀肉，翻嫌款塞望羁縻。
送元闇假归
作者：温纯
朝代：明

湖上题诗袂久分，那堪乍晤又离群。归心岂为三珠树，启事常依五色云。驿路雪梅春的皪，江城烟柳日氤氲。晋公元系苍生望，莫恋家园绿野醺。
送刘中丞希哲之镇渔阳
作者：温纯
朝代：明

礼乐当朝老奉常，恍如郤縠向渔阳。逢时不为鸡声舞，出塞行看剑气长。左辅疮痍凭鹊起，北门锁钥属鹰扬。但令款塞仍依旧，岁岁呼韩似越裳。
送刘中丞汝观
作者：温纯
朝代：明

中丞直道去长安，始信人间行路难。满目风尘多按剑，知心天地几弹冠。论功自昔归何晏，平夏于今数范韩。即向东山寻谢傅，莫因一梦笑邯郸。
送刘伯时之登州
作者：温纯
朝代：明

相逢把酒共登台，怅别衔情祖帐开。已有甘棠留梦泽，还须露冕向蓬莱。郡斋閒共仙人卧，睥睨平临蜃气来。渤海于今歌出牧，佩刀谁不让君才。
送刘衍亨宗伯还朝
作者：温纯
朝代：明

袅袅琴中操，离离沼间芷。赏音以同芳，饮醇忘其旨。与君结绸缪，愿言未有已。膏车驾言迈，欢宴方伊始。顾听嘤鸣声，何以赠吾子。宛彼石头城，日夕生春水。晓月媚仙舟，清风拂中沚。含情将诉谁，扣舷鸣其里。翩翩飏双翮，双翮横万里。簪笏归承明，礼乐唯君倚。汉庭今侧席，正人在端揆。东观已然藜，北省亦方轨。瀛海神仙宅，君恩去天咫。承颜归省毕，调鼎报天子。勿以明发心，钟情于岾屺。至孝塞天地，显扬端在此。
送周光禄册封晋藩归省
作者：温纯
朝代：明

近臣持节渡滹沱，捧册遥临鹫岭过。故国重沾周雨露，新恩偏到晋山河。分桐帝子宗藩盛，负弩诸侯保障多。明主不忘骢马旧，莫因归省恋烟萝。
送唐山人归关中
作者：温纯
朝代：明

西风袅袅怅离情，千里关山月独明。若到游岩栖隐处，当年泉石与谁盟。
送子仪归用何仲默先生韵
作者：温纯
朝代：明

去住应难别，赓歌欲暂留。捲帘还对月，绕槛复栽榴。雨霁看行雁，烟开忆钓舟。知君归里日，芳草傍清流。
送子仪还里
作者：温纯
朝代：明

折柳送君时，衔杯动客思。青春堪作侣，好景且留诗。陇月千山隔，乡心一雁知。高堂问消息，休道鬓如丝。
送孙以德太史还朝
作者：温纯
朝代：明

西湖秋水映芙蓉，不尽攀留别思浓。已藉青藜空白屋，共言江海得人龙。金莲宠锡仍归第，玉笋先班复听钟。此去九重纾侧席，应多上赏及儒宗。
送少司农梁公北上便道省亲
作者：温纯
朝代：明

司农拜命向长安，满目甘棠四野看。枫陛行瞻曳履重，椿堂先得舞衣欢。旌摇王屋冲星晓，酒尽苏门对月寒。为赋大东临祖道，凭君切直奏金銮。
送左金部夏伯之河西务
作者：温纯
朝代：明

花底青樽为尔携，相看蓟北与河西。不堪孤邸仍分袂，醉听骊歌月影低。
送文仲子应举
作者：温纯
朝代：明

交游三世似金兰，此日箕裘数二难。衣钵承家仍旧武，鹡鸰比翼向长安。逢时桃李花呈实，奔月嫦娥桂遇丹。上苑醉馀齐许国，老夫不复梦邯郸。
送方允治勋部应召
作者：温纯
朝代：明

隆中抱膝许寻盟，紫诏俄传出禁城。画省移官新主意，草庐劝驾故人情。逢春弱柳迎旌旆，对月芳樽倚鉴衡。照乘隋珠携满袖，知君蚤晚献承明。
送朱左使归衡州
作者：温纯
朝代：明

雨雪青门供帐开，千年疏傅两贤哉。即从山色怜花径，总是君恩到草莱。灞上攀辕今日去，衡阳归雁几时来。莫愁按剑风尘薄，还为苍生叱驭回。
送李懋推放归
作者：温纯
朝代：明

拜夕怜青琐，飞霜独犯颜。长留忠胆在，不惜壮心閒。圣主恩波渥，逐臣邺下还。赐环应有日，那得恋东山。
送李本宁左迁安丰
作者：温纯
朝代：明

久别含情思惘然，宁知乍晤是离筵。共怜大旱当尧日，谁以薰风佐舜弦。汲黯官阶薪积后，汉文宣室席虚前。劝君莫唱摇红烛，鹏翼终看傍九天。文雅官联忆半千，提衡不是缩杨禅。旧栽桃李知时雨，此去风流亦谪仙。江上芍陂争灌溉，城南花坞任芊绵。公馀把酒题应遍，分付双鱼向北传。
送李本宁左迁安丰·其一
作者：温纯
朝代：明

久别含情思惘然，宁知乍晤是离筵。共怜大旱当尧日，谁以薰风佐舜弦。汲黯官阶薪积后，汉文宣室席虚前。劝君莫唱摇红烛，鹏翼终看傍九天。
送李本宁左迁安丰·其二
作者：温纯
朝代：明

文雅官联忆半千，提衡不是缩杨禅。旧栽桃李知时雨，此去风流亦谪仙。江上芍陂争灌溉，城南花坞任芊绵。公馀把酒题应遍，分付双鱼向北传。
送李次溪制台奉召入理京营
作者：温纯
朝代：明

仗钺西征十二年，归朝丹诏降从天。开疆胜略虚韩范，系颈威名纪简编。宠渥三朝沾凤阙，姓名万里勒燕然。犹龙即向滹沱渡，还有函关紫气连。原是当朝矍铄翁，治兵今向帝城中。新兼节制仍司马，旧领嫖姚尽总戎。刁斗风清山海北，旌旗日煖羽林东。高牙坐镇烽烟息，争看麒麟第一功。十载旌麾独镇西，论功不止魏公齐。疆开千里生春色，波及三秦净鼓鼙。延世缇骑星拱极，荷天雨露凤衔泥。几几赤舄归朝去，无奈攀辕父老啼。陛见勋臣至自西，禁兵十万许谁提。中军上佐兼南北，一代元戎肃鼓鼙。飞盖首回二华远，登仙旌入五云齐。已知司马属人望，应筑长安拜相堤。
送李次溪制台奉召入理京营·其一
作者：温纯
朝代：明

仗钺西征十二年，归朝丹诏降从天。开疆胜略虚韩范，系颈威名纪简编。宠渥三朝沾凤阙，姓名万里勒燕然。犹龙即向滹沱渡，还有函关紫气连。
送李次溪制台奉召入理京营·其四
作者：温纯
朝代：明

陛见勋臣至自西，禁兵十万许谁提。中军上佐兼南北，一代元戎肃鼓鼙。飞盖首回二华远，登仙旌入五云齐。已知司马属人望，应筑长安拜相堤。
送李次溪制台奉召入理京营其三
作者：温纯
朝代：明
体裁：七言律诗

十载旌麾独镇西，论功不止魏公齐。疆开千里生春色，波及三秦净鼓鼙。延世缇骑星拱极，荷天雨露凤衔泥。几几赤舄归朝去，无奈攀辕父老啼。
送李次溪制台奉召入理京营其二
作者：温纯
朝代：明
体裁：七言律诗

原是当朝矍铄翁，治兵今向帝城中。新兼节制仍司马，旧领嫖姚尽总戎。刁斗风清山海北，旌旗日煖羽林东。高牙坐镇烽烟息，争看麒麟第一功。
送来望之司马出守山海关
作者：温纯
朝代：明

天门虎豹拥燕山，不数崤函百二关。留客著书占气紫，趋庭绕膝有莱斑。行间击柝金汤固，枕上行师壁垒閒。起草首回司马署，去天咫尺岂违颜。
送来阳伯常脩之薛允执高大克石复朴偕计
作者：温纯
朝代：明

塔寺重新带映虹，题名曾报五人同。秋深桂阙轮争綵，春暖桃花浪欲红。行见成龙为云雨，应歌鸣凤集梧桐。重令百二山河重，肯负周王棫朴功。
送王将军北征
作者：温纯
朝代：明

几年坐镇海波平，忽听骊歌送北征。百队熊罴攀祖帐，一时笳吹动江城。营前细柳那堪折，匣底芙蓉若自鸣。共说承家多节操，伫看塞北请长缨。
送王茂大之闽盐运
作者：温纯
朝代：明

一麾十载浪难平，此去安流万里行。尽日关心盐铁论，几时回首凤皇城。葵榴满路风烟好，李郭同舟藻思生。九曲河流终到海，飞腾蚤慰故人情。
送祝将军伯良之任吴淞并序
作者：温纯
朝代：明

承家綵笔雅能文，仗剑东南欲竖勋。郤縠诗书堪上将，君陈孝友试中军。澄江波静三吴月，镇海春回细柳云。燕颔登坛将万里，箕裘卫霍汉廷闻。
送秦二使君之蜀
作者：温纯
朝代：明

一麾十载怅离群，乍晤那堪落叶分。重以神羊临绝域，几呼绿蚁对斜曛。草堂莫问悲秋赋，剑阁应传谕蜀文。此日西南豺虎甚，除苛万里喜逢君。
送秦给事使齐
作者：温纯
朝代：明

纶綍传宣下掖垣，远持玉节过云门。夕郎暂辍芙蓉直，公子遥沾雨露恩。拥彗定馀从事醴，攀条故倚帝城园。淄青遗俗君应问，何日函封上至尊。
送米仲诏之令铜梁
作者：温纯
朝代：明

米家书画旧悬箄，羡尔还兼谕蜀才。春色满林供客眺，桃花百里向江开。重飞故国双凫去，再过关门紫气回。公暇挥毫应尽兴，遍添珠玉在山隈。
送萧可发直指还朝
作者：温纯
朝代：明

皂囊欲奏建章前，使者停骢尺五天。莫论埋轮称柱史，已从揽辔向秦川。泽覃涸辙全苏鲋，霜入穹庐欲净烟。结绶交情频徙倚，笑看父老拥离筵。
送袁微之赴渔阳刘公幕
作者：温纯
朝代：明

从来䨥燕颔，肯作一书生。投笔辞南国，挥戈向北平。亦知龙射斗，常有烛笼旌。欲树封侯绩，羞称任侠名。
送贾德脩奉常使赵
作者：温纯
朝代：明

容台清晓登征车，千里漳河入望初。本为景风持使节，不同当日曳长裾。韩陵山下还藏石，紫陌宫中好购书。帝子相逢应授简，赋成白雪寄双鱼。
送辛四景虞应癸未试
作者：温纯
朝代：明

持宪神羊著，参军草檄名。白眉怜马季，綵笔笑江生。风入鹏南翼，云蒸冀北程。黄金台望远，万里正含情。秋色扑帷清，侵晨傍柳行。衣牵朝露湿，花映晓霞明。拙病怜吾道，江湖寄此生。华峰云日近，忻慰倚门情。驱车出北平，暮向邯郸行。秋在风前树，波连雨后萍。三千矜赵客，十二傲秦城。此日哀陈迹，平原草木生。旅病怜秋色，相逢一解颐。看君花满县，愧我鬓如丝。把酒还听鸟，开襟且论诗。黄粱今已熟，那计梦回迟。
送辛四景虞应癸未试 其三 过邯郸
作者：温纯
朝代：明

驱车出北平，暮向邯郸行。秋在风前树，波连雨后萍。三千矜赵客，十二傲秦城。此日哀陈迹，平原草木生。
送辛四景虞应癸未试 其二 内丘晓行
作者：温纯
朝代：明

秋色扑帷清，侵晨傍柳行。衣牵朝露湿，花映晓霞明。拙病怜吾道，江湖寄此生。华峰云日近，忻慰倚门情。
送辛四景虞应癸未试 其四 邯郸李希圣明府枉过小坐
作者：温纯
朝代：明

旅病怜秋色，相逢一解颐。看君花满县，愧我鬓如丝。把酒还听鸟，开襟且论诗。黄粱今已熟，那计梦回迟。
送辛四景虞应癸未试·其一
作者：温纯
朝代：明

持宪神羊著，参军草檄名。白眉怜马季，綵笔笑江生。风入鹏南翼，云蒸冀北程。黄金台望远，万里正含情。
送辛甥省亲兼示诸甥
作者：温纯
朝代：明

爱子趋庭共藁砧，又逢佳节酒齐斟。杯从河朔花争灿，腹坦琅琊月正临。敢谓家传同鲤对，蚤将文价重鸡林。老夫尘外消长昼，尔辈窗前惜寸阴。
送远卿之幕滇藩
作者：温纯
朝代：明

不辞小草向承明，从臾多君过渭城。渭树江云怜日莫，忍看万里又西行。万里风烟六诏生，壮游莫听鹧鸪声。行行即见薇垣紫，綵笔还看赋远征。
送远卿之幕滇藩·其一
作者：温纯
朝代：明

不辞小草向承明，从臾多君过渭城。渭树江云怜日莫，忍看万里又西行。
送远卿之幕滇藩·其二
作者：温纯
朝代：明

万里风烟六诏生，壮游莫听鹧鸪声。行行即见薇垣紫，綵笔还看赋远征。
送马叔遇马千里卢敬之周汝信张学曾李国柱王荩伯胡颐玄张聚五张孺充陈维则安曰儒诸孝廉偕计
作者：温纯
朝代：明

雪霁衔杯傍早梅，谁能不羡百花魁。上林已就相如赋，骏骨将逢郭隗台。三策献馀春宴渥，五云深处杏园开。王褒即有贤臣颂，凤起丹山蛰起雷。
遁园观物堂成
作者：温纯
朝代：明

终南为案华为屏，云满疏林鹤满汀。物外不嫌出郭近，劫来似是醉人醒。
邯郸合族建追远祠志喜
作者：温纯
朝代：明

憩邯几住吕公轩，何意支流派最繁。接武箕裘多国器，将文点窜为家门。从知姬姓本同气，况乃唐封出太原。谱志分明非漫合，不妨两地荐蘋蘩。
郊望
作者：温纯
朝代：明

尽日奔忙半日閒，羞将尘眼对青山。山头似有栖云室，欲向山灵借半间。
郾城三宗侯招饮
作者：温纯
朝代：明

王孙台榭倚云成，落日衔杯听啭莺。绕槛龙冈团月色，当筵熊耳暗松声。桐分周叶推唐国，雪似梁园赋宛城。家学传经刘向在，燃藜夜夜烛长庚。
重游永嘉江心寺
作者：温纯
朝代：明

江心一柱障波流，再入烟云豁两眸。近海疑从天外望，凭虚如向斗间游。乾坤万里谁函盖，南北经年自去留。泣血迸空怜杜甫，杖藜不尽古今愁。
长安会馆赴同乡公宴
作者：温纯
朝代：明

莺燕骄春永，芬芳得闰偏。上林花易发，旅邸月同圆。簪遇青睛盍，杯从绿树传。感恩争报主，周历万年延。
闺思
作者：温纯
朝代：明

对月默默语，清光应照君。记得别时约，相思但望云。月亦有圆缺，云亦有聚散。散与缺犹可，离愁尚减半。忽见云间月，低头忆远人。相思不相见，空有泪沾巾。君如失凰侣，妾如寄生草。桑末犹堪依，谁念君怀抱。孤栖霜露丛，忽遇花落期。花落无人扫，凄凉两地知。
闻谷中桥成先是以高僧福登力建万佛塔募缘致毕此工远近赖之志喜
作者：温纯
朝代：明

悬空飞渡俯清流，为倚慈航在上头。题柱不劳歌蜀道，吹箫似已到扬州。綵虹斜向双龙挂，紫气高连二华浮。欲济巨川思大楫，应知明主梦相求。
阅蔡弘甫薛鲁叔文德任试南宫之文喜赋
作者：温纯
朝代：明

杏花春色望中新，赋就欢冯狗监陈。鞭似祖生先竞着，璞如卞氏晚同珍。已看剑气冲牛斗，岂为山灵诞甫申。莫道禹门高万丈，雷声震处是通津。
雁山瀑布
作者：温纯
朝代：明

乘兴寻幽到海涯，悬泉千仞溜争奇。空传如练玄晖语，笑绝翻盆杜甫诗。云里飞虹终想像，风前瀑布亦参差。千秋为汝标名字，白玉生烟岂曼词。
雪中谢赐藕少宰裴公元闇司寇谢公汉甫中丞郭公哲卿有作聊和
作者：温纯
朝代：明

雪里阳春天地心，特将碧藕代甘霖。荐馀九庙歆精白，赐及千官尽佩簪。鸣世多怀饶郢曲，许身欲报愧南金。堂隅愁有号寒者，广庇还思万厦深。虎拜追随鹓鹭行，山公何意倦回翔。尝新如荷丝纶重，求旧难忘侧陋扬。况有清通为启事，正逢简注坐垂裳。题诗恐赋归来去，欲济冯谁作大航。
雪中谢赐藕少宰裴公元闇司寇谢公汉甫中丞郭公哲卿有作聊和·其一
作者：温纯
朝代：明

雪里阳春天地心，特将碧藕代甘霖。荐馀九庙歆精白，赐及千官尽佩簪。鸣世多怀饶郢曲，许身欲报愧南金。堂隅愁有号寒者，广庇还思万厦深。
雪中谢赐藕少宰裴公元闇司寇谢公汉甫中丞郭公哲卿有作聊和·其二
作者：温纯
朝代：明

虎拜追随鹓鹭行，山公何意倦回翔。尝新如荷丝纶重，求旧难忘侧陋扬。况有清通为启事，正逢简注坐垂裳。题诗恐赋归来去，欲济冯谁作大航。
静业禅林
作者：温纯
朝代：明

宝地尘踪结侣过，青莲白马定如何。开门忽见池中月，说到圆空语亦多。说法珠林对月华，蒲团小坐即为家。池边剩有莲千朵，可似当年火里花。
静业禅林·其一
作者：温纯
朝代：明

宝地尘踪结侣过，青莲白马定如何。开门忽见池中月，说到圆空语亦多。
静业禅林·其二
作者：温纯
朝代：明

说法珠林对月华，蒲团小坐即为家。池边剩有莲千朵，可似当年火里花。
题冯仲元园
作者：温纯
朝代：明

岂厌纷华扰，而从此结庐。峰连楼蘸水，月送塔翻除。改席花疑斗，题诗竹可书。归来吾羡汝，不叹食无鱼。
题新筑尊经阁成
作者：温纯
朝代：明

泮宫高阁切云成，藜杖将分太乙精。满架缥缃过二酉，当檐奎壁引长庚。笔从众巘齐冲斗，带合双流两抱城。柱史神君收地脉，重看文献在西京。
题李太仆看云池卷
作者：温纯
朝代：明

荆树相看不记年，耽诗共咏鹡鸰篇。谢家得句饶春梦，杜甫多怀但昼眠。海上池连芳草畔，天涯云在夕阳前。故园招隐冯谁赋，难弟风流亦谪仙。
题杨太宰桃花岭
作者：温纯
朝代：明

茂叔独爱莲，渊明独爱菊。莲为名君子，菊为供幽独。何如仙人桃，花灼实亦馥。古有木帝精，蟠山三见熟。主人海滨居，种之满山曲。的皪陋河阳，纷披成绮褥。结实仍累累，尽醉韶华足。持以啖阿母，百岁颜如玉。亦悟树人理，成蹊光前躅。朅来厌纷嚣，梦寐山中屋。托兴在丹青，开卷霞夺目。不是避秦时，宁问武陵澳。金马且陆沉，神游亦可掬。再种菊与莲，时时春更簇。他日赋归来，纫荷以为服。或餐英与实，轻身挂仙箓。不则延良友，花间醉醽醁。我亦倦游人，求羊或不辱。欲鼓山阴棹，开径待趢趗。
题铜雀台有感效陆放翁沈园之作
作者：温纯
朝代：明

漠漠烟笼铜雀台，几年幽思若为裁。临流不敢开尘眼，怕见波涵只影哀。
娥眉山
作者：温裕
朝代：明

巍然山势号娥眉，胜概天生景物奇。花木芳菲三月节，烟霞缭绕九秋时。前山寺毁无佳趣，落日岩空有断碑。几度凭高成独眺，长歌一曲起遐思。
至正二十六年重午，梁王宫门外观射柳，随侍文武赐宴，渭兴赋诗
作者：渭兴
朝代：明

地平如席草如茵，年少将军酒半醺。朱鬣马穿人影过，绿杨枝逐箭锋分。旌旗色映宫墙柳，鼓角声飘海外云。何日鲸鲵俱授首，普天偃武共修文。
喜艾纯卿至
作者：渭台渔父
朝代：明
体裁：五言律诗

何日离青海，春过北斗城。亟须谭间阔，深足慰交情。雨雪辞关塞，风尘送客程。投荒君最苦，早有二毛生。
大栎
作者：游一清
朝代：明
体裁：七言律诗

坐看翠盖长孙枝，绿过纱窗到酒卮。风雨乍疑醒梦后，笙簧洗耳听莺时。朝暾欲上先凝睇，夜色初阑正拄颐。可是无心成有伴，他年欲赏定谁知。
寄子炳
作者：游击将军张应麟
朝代：明
体裁：七言律诗

阿炳为官出宰铅，萧然信息喜真传。官清亦饮斋中水，俸薄休分堂上钱。苦志但能全汝节，怡情自解乐吾天。先公德业三朝重，幸有遗安百亩田。
晓发九牧岭
作者：游及远
朝代：明
体裁：五言律诗

嘶马促行役，出门星月稀。松风吹短鬓，竹露湿练衣。鉴水秋容净，缘厓足力微。乡关今日尽，愁对岭云飞。
汝阳晓发
作者：游及远
朝代：明
体裁：五言绝句

残月挂高树，秋林生远风。凄凉千里色，都入客心中。
醉中辞竹轩宗侯
作者：游及远
朝代：明
体裁：五言绝句

夜雨度花溪，风花踏作泥。惜花频唤酒，未得过城西。
野鹿园杂咏
作者：游及远
朝代：明
体裁：五言绝句

潭水浏其清，芙蓉乱红影。白雁一声秋，芦花明月冷。
送苏秀才
作者：游坚
朝代：明
体裁：七言律诗

西风孤棹独南还，行李栖迟岁欲残。尊酒且同江上醉，别情偏向客中难。驿程露下砧声早，泽国秋深雁影寒。歧路暂时分手去，相逢期在白云端。
涌月台
作者：游士任
朝代：明
体裁：古风

登台一长啸，鹤惊云欲徙。极目尽太虚，太虚正如洗。光浮石骨寒，沫喷金沙起。萧然见短碣，锥画逼籀史。苍藓石断纹，古香从荒戺。依稀闻铁笛，梅花落其里。北下豁古洞，可有青泥髓？
所闻有感
作者：游庄
朝代：明

尘飞鹿走力难任，巡幸沙边悔恨深。鸟篆未经衔轵道，龙文先自徙汾阴。空传行在沦孤愤，无复寰区遏八音。圣德神功俱泯灭，英雄千载一沾襟。
闻宋子瑜归
作者：游庄
朝代：明

朝辞幕府解戎衣，夕向空山觅紫芝。弹铗自伤为客早，折腰方叹去官迟。萧萧白雁西风劲，采采黄花夕露滋。却忆江波垂钓叟，白头犹作帝王师。
前溪
作者：游德
朝代：明
体裁：五言绝句

青天转皓魄，流影印前溪。坐爱溪水白，不知明月西。
丁亥元日林锦峰参知席上口占记前此丙子岁首会成都盖一周星矣
作者：游朴
朝代：明
体裁：七言律诗

去年凤阁听鸡晨，此日嵩呼傍霅滨。柏酒淹留怜地主，萍踪荏苒愧波臣。蓬蒿未许吾庐老，梅柳长惊客候新。回首西川成梦觉，相逢且醉太湖春。
七夕萧拙斋席上口占
作者：游朴
朝代：明
体裁：七言律诗

仗剑辞家又一年，越中秋色变山川。红漂浅漾芙蕖水，青薄平林草树烟。千里难穷秦望目，双星空照监湖船。主人坐上尊常满，且付乡心博醉眠。
七月二十七日入京
作者：游朴
朝代：明
体裁：七言律诗

十年裘马恋京华，此日重来迹未赊。尺五仍瞻垂衮处，寻常犹记典衣家。尧年拟效华封祝，汉使真乘博望槎。独有故交零落尽，西风回首不胜嗟。
七月六日焚黄·其一
作者：游朴
朝代：明
体裁：七言律诗

南北飞云无定踪，梦魂长结故山松。敢期跛足能千里，却倚殊恩自九重。鹤表近闻华柱语，龙光下贲若堂封。欢声缭绕传空谷，似觉青山色倍浓。
七月六日焚黄·其二
作者：游朴
朝代：明
体裁：七言律诗

双垄藏衣卜几年，孤儿空有泪如泉。宅中灵閟风云护，天上褒封日月悬。章服屡廑三锡命，丝纶直起九原宣。国恩庭训俱难报，欲效尘涓重自怜。
万明府邀游前仓宝胜寺
作者：游朴
朝代：明
体裁：七言律诗

龙象凄凉几劫灰，独余双塔在蒿莱。春风藓合亡朝石，落日烟生望海台。千载布金人已泯，廿年挟策客重来。寻常兴废无须问，且为尘踪浣一杯。
三日发承天
作者：游朴
朝代：明
体裁：七言律诗

结束归装及晚春，劳生今始得闲身。南阳去拂留云榻，东海行随钓雪䑳。拄策应多萝月伴，荷蓑长作葛天民。郢中父老休垂泣，自古牢忧是楚臣。
三月晦日舟阻靳家浅不行时同部三十余舟
作者：游朴
朝代：明
体裁：七言律诗

河上愁心对夕晖，帝乡回首日依依。流莺已逐残春去，彩鹢谁当破浪飞。白昼几回消旅梦，黄埃千里入人衣。家中早计征程久，应怪天涯客未归。
三月朔
作者：游朴
朝代：明
体裁：七言律诗

万里归心彀劲弧，风愁雪梦饱江湖。一舟虾菜随昕夕，三月莺花尚道途。松垄近悲寒食隔，蓬踪长逐断云孤。家中未得真传信，何处逢人问有无。
三月驾出大阅次欧祯伯韵·其一
作者：游朴
朝代：明
体裁：七言律诗

十里沙场别殿开，如林虎士肃宸裁。喧传鱼钥千门启，望见龙文五采来。周阙自雄争超乘，汉军人喜得登台。共怜稽颡呼韩日，闲却行间肺腑才。
三月驾出大阅次欧祯伯韵·其二
作者：游朴
朝代：明
体裁：七言律诗

禁中忽念大风篇，帐外花迷辇道烟。鸾辂六飞严晓跸，羽林万骑合春田。朱弓月毂天山镝，玉勒云驱瀚海鞭。桑土不妨先雨候，两阶端是舞千年。
上元前一夜童都督席上观灯·其一
作者：游朴
朝代：明
体裁：七言律诗

营门深邃敞重扉，帐令传宣合火围。水暖鱼龙争夜色，月寒蟾兔散春辉。齐城焰里驱牛阵，吴苑烟中舞翟衣。此日金吾元不禁，花前未醉莫言归。
上元前一夜童都督席上观灯·其二
作者：游朴
朝代：明
体裁：七言律诗

严更柝静不闻喧，火队星车次第奔。杨柳无根莺并宿，梅花欲落蝶双翻。楼船飞鹢行平陆，卉服驯师舞戟门。熢燧时平无用处，化为银烛照金尊。
上元夜帅阃观灯
作者：游朴
朝代：明
体裁：七言律诗

银花火树满重营，缥缈中天见化城。彩蜃楼光相对起，白猿剑伎不留行。仙家云字悬珠榜，何汉星毬走玉衡。海国同讴清世乐，将军早为晏长鲸。
与卫淇竹郡守集江心寺·其一
作者：游朴
朝代：明
体裁：七言律诗

谁借龙宫五百年，瑰奇雄压海东偏。巨鳌犹拥神山立，彩蜃长浮佛国鲜。照水珠光双塔月，隔江鼎食万家烟。一杯此日随仙侣，疑泛波心太乙莲。
与卫淇竹郡守集江心寺·其三
作者：游朴
朝代：明
体裁：七言律诗

海外空传有十洲，何如江上驻丹丘。瑶池西去芝田近，碣石东倾砥柱留。波浸楼台天上下，地随潮汐日沉浮。神山不隔人间世，笑杀徐生弱水舟。
与卫淇竹郡守集江心寺·其二
作者：游朴
朝代：明
体裁：七言律诗

大江东去欲浮天，海屋参差枕碧涟。四壁似曾经禹凿，中流独不受秦鞭。奉使槎从云汉下，登楼人在阆风巅。开尊正对沧波长，拟作长鲸吸百川。
与李景渠谈玄飘然有尘外之想
作者：游朴
朝代：明
体裁：七言律诗

几年湖海倦骖騑，五岭逢君思欲飞。为语仙游扶玉箓，真惭宦况滥金绯。鼎中烹虎丹铅在，天外冥鸿弋矰稀。便解奚囊深閟授，赤松黄石是耶非。
与沈方伯别岭南日约相会于钱塘至京口乃会赋此
作者：游朴
朝代：明
体裁：七言律诗

珠江分守各天涯，北固西湖约未赊。万里征途同客况，九重虚席待皇华。知君久拟千秋鉴，奉使真随八月槎。河鼓支机如可拾，不须西蜀问严家。
丘蜀泽携酒江中
作者：游朴
朝代：明
体裁：七言律诗

桂楫中流泛胜筵，旅程不惜重留连。山川一望三分烈，风月千秋二赋篇。鹤梦只疑壬戌暮，龙争堪笑建安年。深尊且尽今宵醉，明日谁当和扣舷。
丙戌元日
作者：游朴
朝代：明
体裁：七言律诗

缓辔长裾饱软尘，长安六见柳丝新。每拈花胜惊衰鬓，却对椒觞忆远人。碧海好寻归去棹，金门无问后来薪。故园桃李应相待，会到家时及晚春。
东林寺
作者：游朴
朝代：明
体裁：七言律诗

虎溪笑后几人来，空说山中有讲台。青嶂冥蒙谁是主，白莲零落不须开。只闻樵子吹芦出，何处山僧负钵回。一壑消沉千古事，欲寻往迹转生哀。
中秋日过萧拙斋商燕阳张含宇累宴逮夜口占
作者：游朴
朝代：明
体裁：七言律诗

千里婵娟此夜开，客怀何地重徘徊。乾坤浩荡从难定，俯仰苍茫感易催。玉笥空传神禹简，锦衣不见越王台。何如潦倒随佳胜，是处相逢一醉回。
为黄振海题其先人独行卷
作者：游朴
朝代：明
体裁：七言律诗

隐君高谊拂秋旻，古意真令末俗淳。人惜薛包分后产，神呵庾衮疫中身。生无环堵居黄卷，没有荣名动紫宸。天骘栽培元不爽，但看麟趾日振振。
乙未元日寄怀社中诸公
作者：游朴
朝代：明
体裁：七言律诗

浮踪岁岁逐飞蓬，忽把椒卮到汉东。芳草渐生郧子国，新桃遥傍叔敖宫。惊心故国沧桑外，回首并州郢树中。樠社春词应满幅，诗筒早寄慰衰翁。
乙酉元日·其一
作者：游朴
朝代：明
体裁：七言律诗

帝苑重看岁事新，衰迟犹自滥朝绅。五更鱼钥千门炬，九陌鸾镳十丈尘。伯玉自怜侵化境，长沮相问笑遗津。神桃粉荔逢年换，旅食悠悠愧此身。
乙酉元日·其三
作者：游朴
朝代：明
体裁：七言律诗

今年喜色倍寻常，尊酒天涯对季方。自撷寒花随剑佩，何如春草梦池塘。饫闻闾井多新语，醉认长安作故乡。海上云窝无恙在，相携归去好徜徉。
乙酉元日·其二
作者：游朴
朝代：明
体裁：七言律诗

春风五见上林花，回首沧洲岁月赊。手植杉松今拱抱，心怜蒲柳日颓斜。求羊何处寻三径，庄惠无须办五车。幸有春衣堪日典，朝回先过酒人家。
乙酉元日·其四
作者：游朴
朝代：明
体裁：七言律诗

浮踪回忆十年前，此日褒城驻客軿。泪下鸣猿心自壮，情钟舐犊恨难蠲。余生奔走孤怀结，薄禄牵缠万事迁。漫把一杯酬旅节，风摇庭树意茫然。
九日过赵州怀屠太守
作者：游朴
朝代：明
体裁：七言律诗

长怜分剑锦江头，忽漫相过古赵州。已喜甘棠歌两地，其如采葛恨三秋。森森树拥栖鸾郡，漠漠尘蒙去马辀。况值黄花风景暮，客尊萧索倍离忧。
九日集海珠寺
作者：游朴
朝代：明
体裁：七言律诗

仙洲宛转隔尘炎，薄霭轻飔景自恬。雉堞漾波摇玉垒，鲛宫浮水浸朱檐。潮来沧海兼天涌，杯有黄花竟日淹。醉去不知曾落帽，归舟倒载故无嫌。
九月一日至卫辉
作者：游朴
朝代：明
体裁：七言律诗

客舍匏尊漫一斟，客怀聊得慰萧森。生来合有风尘相，老去能忘弧矢心。直北飞云千里外，天南过雁九秋阴。何人九十犹交警，卫垒前头淇水深。
九月朔日
作者：游朴
朝代：明
体裁：七言律诗

四明羁客独心悲，身在天涯尚未归。寸草难将游子念，五花忍着使臣衣。弧垂此日肠先断，庭实如云泪暗挥。人世有亲生不养，青云何用说雄飞。
九月朔日顺庆郑大府果庵席上赋
作者：游朴
朝代：明
体裁：七言律诗

豆子初班菊欲黄，一声南雁落寒塘。年来已觉沧洲远，老至方谙道路长。每恨吾生逢闵割，不堪此日倍辛伤。果州何限秋光胜，独对华觞泪数行。
乡大夫郊饯赠诗盈箧因次前韵
作者：游朴
朝代：明
体裁：七言律诗

垂柳飞花媚远天，如云车从宠行鞭。愧无一字陈金镜，虚辱群公肆绮筵。满把珠玑应不夜，欲酬琼玖是何年。明朝短舸浈川上，回首珠江倍黯然。
二十九日出都门
作者：游朴
朝代：明
体裁：七言律诗

天边落木莽森森，阙下归人万里心。满箧烟云书草在，几年霜露剑花侵。风高寒柳鸣蜩寂，日落遥林倦鸟深。何处菟裘终老去，五云回首一沾襟。
二月三日巡连州城因出北郊登望
作者：游朴
朝代：明
体裁：七言律诗

梯航百转入山深，胜览幽探惬素襟。二月春城今烂熳，千年遗迹半湮沉。伏波南下湟关彻，都统西征桂岭擒。此日讴吟天万里，登陴空有雨桑心。